Javni servisi na rubu demokratije - safejournalists\nTuesday February 12th, 2019) Tuesday February 12th, 2019) BHJAMain\nSARAJEVO, 12.2.2019.-Izbor urednika informativnog i dokumentarnog programa državnog javnog servisa ne samo da je potvrdio direktan uticaj politike na produkciju programa u javnim emiterima, već je još jednom doveo u pitanje opstanak javnog emitovanja u Bosni i Hercegovini kao jednog od osnovnih temelja demokratskih političkih principa koje od naše zemlje očekuje Evropska unija.\nUpakovana u model nacionalnog ključa koji odstupa od temeljnih građanskih vrijednosti savremenih demokratkih društava, konstantna primjena (para)političkog modela upravljanja javnom komunikacijom u Bosni i Hercegovini ne samo da dovodi u pitanje slobodan protok informacija, već podriva cjelokupan nacionalni komunikacijski sistem podredivši ga isključivo političkoj dezorijentaciji građanina kao jedine potentne političke kategorije u procesu tranzicije.\nU ovom kontekstu razmatranja izazova sa kojima se suočava savremeni javni radio-televizijski sistem Bosne i Hercegovine bitno je definisati upotrebu sintagme „(para)politički model“ u identifikaciji specifičnog oblika upravljanja javnim emitovanjem koji se primjenjuje u Bosni i Hercegovini. Jasno je da ograničavajući faktor za ukupnu reformu javnih poslova i organizacije političkog sistema u Bosni i Hercegovini predstavlja ustavno određenje subjekata političkih procesa kroz kategorije konstitutivnih (ustavno ravnopravnih) naroda i ostalih građana, koja se primarno primjenjuje u raspodjeli odgovornih javnih funkcija i nadležnosti.\nMeđutim, ako analiziramo aktuelne slučajeve imenovanja na uredničke funkcije na državnom javnom emiteru, shvatamo da je nacionalni ključ, odnosno pozivanje na ustavno uređenje političkog sistema, praktično samo paravan za pozicioniranje podobnih političkih kadrova koji ne raspolažu adekvatnim kompetencijama za obavljanje određenih funkcija. Ovakvom politikom rukovođenja javnim poslovima, zanimanje javnosti je dovedeno do potpunog izostanka shvatanja javnog interesa ili uticaja politike na kvalitet života građanina, što istovremeno otvara potpunu slobodu za privatizaciju demokratskih procesa unutar političkih stranaka.\nJavno finansiranje privatnih interesa\nAko imamo u vidu opštu definiciju javnih servisa kao sistema uspostavljenih od strane javnosti, te finansiranih i nadgledanih od strane građana, koji su i primarni regulator transparentnosti poslovanja javnih radio-televizijskih sistema, onda shvatamo da se proces upravljanja javnom komunikacijom u Bosni i Hercegovini kreće u suprotnom smjeru od teorijskih pretpostavki. Ma koliko bio neprihvatljiv model konstitutivnosti etničkih grupa koje žive na prostoru Bosne i Hercegovine, koji negira građanina kao univerzalnu demokatsku kategoriju, on istovremeno ne mora značiti isključivu političku intervenciju u upravljanju javnim poslovima.\nKonstitutivnost naroda ne isključuje kompetenciju određenih pripadnika etničkih grupa, i istovremeno ne smije biti poligon za stranačko intervenisanje unutar procesa koji se direktno odražavaju na demokratizaciju ukupnog političkog stanja u vremenu tranzicije državnih institucija. Razloge za stanje prihvatanja privatizacije javnih poslova možemo tražiti u opštem prešutnom prihvatanju trenutnog stanja, koje se uzima kao neizbježan odnos pozicija moći u kojem građanin ne vidi sebe kao aktivnog subjekta političkih procesa, već kao žrtvu aktuelnog kulturno-historijskog konteksta, u kojem je politička stranka jedini legitimni subjekt za ostvarivanje političkog prava. S druge strane, ako za primjer uzmemo javni radio-televizijski sistem i konstantan pad povjerenja građana u distribuirane medijske sadržaje, onda ćemo jasno uočiti da je glavno težište krivice za takvo stanje u producentima (novinarima), koji su svjesno javnu komunikaciju prepustili na milost i nemilost vanjskih faktora (uglavnom političkih), dok interes građanina, kao glavnog finansijera, ne vide kao faktor očuvanja nezavisnosti javnog emitovanja.\nReakcija na političke intervencije u procesu upravljanja javnim emitovanjem dolazi tek po okončanju procesa imenovanja odgovornih funkcija, ili kad je ugrožena lična egzistencija novinara kao uposlenika javnog sistema. U ovako postavljem odnosu spram javne odgovornosti građanin ne želi biti finansijer javnih poslova koji, umjesto da budu u službi opšteg interesa, postaju prostor za privatizaciju javnih institucija i instrumentalizaciju demokratskih procesa s ciljem ovladavanja pozicijama moći.\nJedan od ključnih problema u procesu identifikacije odgovornosti za manipulaciju javnim poslovima jeste apstrahiranje subjekata koji se navode kao nosioci odgovornosti za postupke koji dugoročno negativno djeluju na javni interes.\nTako se naprimjer u rijetkim kritičkim stavovima spram zloupotrebe javnih poslova kao krivci navode „političke partije“, „nadležne institucije“, „vladajuće strukture“, „skupštinski poslanici“ ili druge sintagme kojima se prikriva identitet pojedinca kao nosioca javnih poslova, koji u određenom trenutku ličnom odlukom narušava javni interes. Tako se konkretno u slučaju imenovanja urednika informativnog i dokumentarnog programa u prvobitnim informacijama navodio tek odnos glasova unutar upravnog odbora koji je izvršio imenovanja, a da se nije dodatno elaborirao lični odnos svakog pojedinačnog člana prema konkretnom procesu, ili da se čak ponudio prikaz propisane procedure na osnovu koje se vrši ovakav izbor.\nS druge strane, kritika koja je upućivana na odabir kandidata takođe nije ponudila objašnjenje potrebnih korekcija u procesu imenovanja, ili primjedbe na kompetencije članova upravnog odbora koji su proveli pomenuti proces. I u kritikama ovakvog postupka se navodi kako iza procesa vjerovatno stoje „političke partije“, te da „nadležne institucije“, instrumentalizirane od strane „nacionalnih stranaka“, nemaju kapacitete da reaguju u procesu privatizacije javnih poslova.\nUpravo zbog ovakvih apstraktnih identifikacija javne odgovornosti građani gube interesovanje za odgovornost nosilaca javnih funkcija, a javna diskusija o aktuelnim pitanjima se završava u roku od nekoliko dana, što je bio slučaj i sa spornim imenovanjima u državnom javnom servisu. Imajući u vidu ovakvu političku nezrelost u vođenju javnih poslova, ali i u javnoj diskusiji o odgovornosti nosilaca javnih funkcija, razumljivo je da provođenje poslova koji podrazumijevaju reformu ukupnog političkog sistema stagnira od završetka ratnih sukoba.\nPrimjera radi, zakoni koji regulišu oblast javnog emitovanja nikada nisu u potpunosti definisani, i uprkos sugestijama evropskih institucija za monitoring reformi, odgovorne osobe koje su u određenim ciklusima obavljale funkcije iz ovog domena završile su svoje mandate bez ikakvog napretka u ovom procesu. Suprotno stalnim sugestijama za uspostavu centraliziranih organa za nadzor rada, kao što bi recimo bila Korporacija javnih servisa, sistem je očuvan na temeljima podijeljenih nadležnosti i labilnog nadzora nad kadrovskim i ekonomskim poslovima, što upravo omogućava stalnu privatizaciju javnih servisa i ukupnog sistema javne komunikacije.\nU ovakvim odnosima političkog upravljanja, građanin ostaje marginalizirana kategorija, a politička prava, kao i prilika za obavljanje rukovodećih javnih funkcija, ostvaruje se isključivo kroz članstvo u političkim strankama, koje u savremenom bosanskohercegovačkom političkom kontekstu predstavljaju korporacije za upravljanje javnim dobrom.


Beta 21. februara 2019. 17:45\nZaštitnik gradjana Zoran Pašalić je sa grčkim kolegom Andreasom Potakisom potpisao Memorandum o razumevanju koji predvidja dalje jačanje prijateljskih odnosa i uzajamne saradnje izmedju dve institucije u oblasti zaštite ljudskih prava i sloboda.\nKako je saopšteno iz institucije Zaštitnika gradjana, ovaj dokument predvidja stvaranje uslova za saradnju u oblasti postupanja po pritužbama, razmenu iskustava, najboljih praksi i informacija, pružanje uzajamne pomoći u promociji i zaštiti ljudskih prava, kao i organizovanje zajedničkih konferencija, projekata i programa.\n„O tim pitanjima sam razgovarao i sa koleginicom iz Rusije Tatjanom Moskalkovom sa kojom sam postigao dogovor, izmedju ostalog, i oko efikasnijeg rada po pritužbama u oblasti zaštite prava naših gradjana, radnih i porodičnih odnosa, kao i bržeg ostvarivalja prava lica lišenih slobode“, izjavio je Pašalić i dodao da je važan nedavno potpisan Memorandum sa ruskim ombudsmanom jer „upravo u Rusiji radi i živi veliki broj gradjana Srbije“.\nZaštitnik gradjana Zoran Pašalić sa saradnicima boravi u poseti Ombudsmanu Grčke u Atini, gde se povodom 20 godina postojanja te institucije održava dvodnevna konferencija „Država i društvo – Izazovi u oblasti prava i sloboda“.\nBastać: Zbog ideja Vesića i gradskog arhitekte u septembru u…


Britanija spremna da šalje trupe u Avganistan - 2001-10-22\nBritanski sekretar za odbranu Džefri Hun je jutros na britanskom radiju izjavio da kopnene snage britanske armije èekaju naredjenja da udju u Avganistan.\n”Oduvek smo govorili da su britanske kopnene trupe jedna od opcija. Za sada nisu donete nikakve specifiène odluke, ali nema sumnje da mi istražujemo sve moguænosti. U svakom sluèaju, oni æe biti spremni ako takva odluka bude doneta.“\nJedan predstavnik britanskog premijera Tonija Blera je izjavio da Britanija vodi detaljne razgovore sa Sjedinjenim Državama o upotrebi regularnih britanskih trupa u Avganistanu. Vojni struènjaci kažu da male grupe britanskih komandosa veæ neko vreme operišu u Avganistanu na zadacima prikupljanja obaveštajnih podataka. Sekretar Hun je nagovestio da bi vojna strategija mogla da se promeni zbog nastupanja zime:\n”Oduvek smo shvatali i govorili da æe dolazak zime imati uticaja na vojne operacije. To je nešto što svako ko je prouèavao istoriju Avganistana mora da uzme u obzir. Ali te odluke æe morati da se donose u vezi sa vojnim operacijama. Upotreba odredjene vrste oružanih snaga, okolnosti u kojima deluju - sve to æe biti odredjeno na osnovu saveta najboljih vojnih struènjaka.“\nBritanski sekretar za odbranu je takodje rekao da æe odluka o moguæoj obustavi borbi tokom muslimanskog svetog meseca Ramadana biti doneta na osnovu vojne procene tekuæe situacije.


SAD ne "zaboravljaju" Vašingtonski sporazum - Politika - Dnevni list Danas\nPočetna » Politika » SAD ne „zaboravljaju“ Vašingtonski sporazum\nBeogradu će biti teže ako se zameri EU nego Americi\nAleksandra Popović - P. D.14.05.2021. 13:12\nDa SAD nisu „zaboravile“ na Vašingtonski sporazum pokazuje godišnji Izveštaj Stejt departmenta o stanju verskih sloboda u svetu, objavljen juče, koji sadrži slične formulacije kao i tačka 11 teksta koji su Aleksandar Vučić i Avdulah Hoti potpisali odvojeno 4. septembra u Beloj kući.\nDokumenti inače sadrže po 16 tačaka, gde su prvih 15 gotovo istovetne, dok se 16. razlikuje i odnosi se na odnose sa Izraelom.\n„SPC je sapštila da nedostatak konstruktivne komunikacije sa nekim opštinskim vlastima sprečava srpske pravoslavne hodočasnike da imaju slobodan pristup nekim hramovima i grobljima SPC. SPC je rekla da vlada nije u potpunosti sproveden Zakon o specijalnim zaštitćenim zonama“, kaže se između ostalog u izveštaju i posebno navodi da vlada nije sprečila izgradnju puta preko imovine manastira Visoki Dečani, što je nakon prigovora međunarodne zajednice ipak učinila u avgustu.\nU tački 11 sporazuma je pisalo: „Obe strane se obavezuju da će štititi i promovisati slobodu veroispovesti, uključujući obnavljanje međuverske komunikacije, zaštitu verskih objekata i sprovođenje sudskih odluka koje se odnose na Srpsku pravoslavnu crkvu, i nastavak restitucije jevrejske imovine žrtava Holokausta bez naslednika.“\nPolemika o preseljenju ambasade Srbije u Izraelu iz Tel Aviva u Jerusalim ponovo je postala aktuelna izjavama izraelskog ambasadora u Beogradu Jahela Vilana a zatim i reakcijom ministra spoljnih poslova Nikole Selakovića u vezi sa pritiscima SAD na Srbiju i Kosovo zbog diplomatskog sedišta, ali i pritiscima usled kojih je Izrael priznao nezavisnost Kosova.\nS druge strane, interesovanje SAD da se ispune sve odredbe sporazuma iz Vašingtona, uključujući i ove o izmeštanju ambasada, već se može videti kroz zahteve Bajdenove administracije upućene Ričardu Grenelu da dostavi izveštaje o napretku na primenu sporazuma, o čemu mediji nezvanično pišu.\nAko Srbija pokuša da izbegne preseljenje ambasade u Izraelu iz Tel Aviva u Jerusalim, na šta se obavezala Vašingtonskim sporazumom, rizikuje da se izloži jačim pritiscima američke administracije, koja već pokazuje interesovanje da se ovaj dogovor ispoštuje.\nOvakav pritisak je nešto što je Srbija spremna da podnese, smatraju upućeni, kako se ne bi zamerila Evropskoj uniji, koja ne gleda sa odobravanjem na ideju o promeni stava Srbije u odnosima Izraela i Palestine, što bi značilo izmeštanje ambasade.\n– Pitanje ambasade u Izraelu verovatno je za Ameriku jedna od najbitnijih tačaka iz Vašingtonskog sporazuma, pored onih o 5G mreži i diverzifikaciji energetskih izvora. Verujem da može da bude pritisaka SAD na Srbiju zbog toga, ali isto tako mislim da bi eventualni pritisak iz EU da Srbija ne ispoštuje tu tačku, za Srbiju bio mnogo značajniji. Ako već mora da bira koga da naljuti, za Srbiju je lakše da to bude Amerika, a ne EU, koja je direktnije uključene u pregovore Beograda i Prištine, ukazuje i Milica Andrić Rakić iz NVO Nova društvena inicijativa u Kosovskoj Mitrovici.\nOna ističe i da zbog toga veruje da će Srbija svakako pokušati da izbegne ispunjenje ove obaveze iz Sporazuma o normalizaciji odnosa sa Kosovom koji je potpisan u Beloj kući te da se zato sada o tome vodi polemika u Beogradu.\n– Odmah po potpisivanju sporazuma predsednik Vučić rekao da je ona uslovna i da će zavisiti od toga kako se Izrael bude ponašao prema nama. On nije eksplicitno to rekao, ali je implicirao da se očekuje da Izrael na prizna Kosovo. Kako je do priznanja ipak došlo, Beograd bi to mogao da koristi kao objašnjenje zašto bi Srbija trebalo da izbegne izmeštanje ambasade, navela je ona.\nOna dodaje i da u kosovskoj javnosti ovo uopšte više nije tema, jer je Kosovo ispunilo ovu stavku i otvorilo ambasadu u Jerusalimu mnogo brže nego što se očekivalo.\nAleksandar VučićAvdulah HotiKosovoSPCVašingtonski sporazumBeograd


Barsina lista - Stiže novi golman? - Sportske.net\nBarsina lista - Stiže novi golman?\nBarsa prati trojicu golmana koji bi u budućnosti mogli da budu konkurencija Ter Štegenu.\nĆavi tvrdi: "Gvardiola je Krojfov naslednik!"Već viđeno - Najbolji igrač Arsenala hoće u Mančester Siti!Laport ne želi u Mančester Siti?Viktor Valdes pojačava velikog Barsinog rivala?Barselona - Enrike ostaje, ima u planu pojačanje iz Čelsija!\nBravo ima 33 godine, Barselona sprema zamenu Čileancu, možda ne ovog leta, ali svakako da će u naredne dve sezone novi golman stići na "Kamp Nou".\nTrebalo bi da se bori za mesto sa Ter Štegenom, posle dosta skautiranja lista je svedena na tri imena.\nJedno je već poznato, Donaruma iz Milana je eksplodirao ove sezone, ali teško da će ga se "Rosoneri" odreći.\nNjegov zemljak Simone Skufet je važio za čudo, onda je izgubio mesto u Udinezeu, pa je otišao na pozajmicu u Komo. Ali, u Barsi su uvereni da je reč o odličnom mladom golmanu i nastaviće da ga prate. Postoji i varijanta da ga kupe već ovog leta i pošalju na pozajmicu.\nTreće ime je mladi golman Tuluza Alban Lafont koji ima 17 godina i ove sezone brani standardno za seniorski tim "Ljubičastih".\nSpisak je sveden na ova tri imena, pratili su Matiju Perina, Lealija i Bardija, novu generaciju italijanskih golmana, ali oni nisu prošli filtere Barsinih skauta.\nPrema nekim informacijama, Barsi je ponuđen Kurtoa iz Čelsija za sumu od 63 miliona evra, ali Katalonci ne razmišljaju u tom pravcu...


Stanari u zgradi Rudnik postavili interfon i nove poštanske sandučiće\nOvo je nastavak uređenja zgrade u ulici Vuka Karadžića, a već sada se planiraju i novi radovi.\nStanari zgrade Rudnik u ulici Vuka Karadžića u Palanci istrajni su u želji da zgradu u kojoj žive urede kako bi ambijent u kojem provode najviše vremena bio prijatniji, ali i bezbedniji. Skupština stanara stoji iza ideja, a svi stanari angažmanom daju doprinos u takvim akcijama. Poštanski sandučići i interfon su najnovija investicija, ali ne i poslednja.\nIz Skupštine stanara kažu da je interfon značajno doprineo bezbednosti svih stanara, a da su novi poštanski sandučići ugrađeni kako bi hodnik izgledao pristojnije jer do sada higijena u tom delu nije bila na zadovoljavajućem nivou.\nPlan je da se u budućnosti uredi neposredno okruženje zgrade, što je donekle započeto, ali je kako iz Skupštine stanara kažu to nedovoljno. Već sada ima ideja šta bi trebalo uraditi, a čim se za izvođenje takvih radova stvore uslovi, biće realizovane.


“Slučaj Alijagić”: Uložena žalba Višem privrednom sudu\n05.08.2013 13:36 | Agencije\nBanjaluka - Pravobranilaštvo Republike Srpske uložilo je žalbu Višem privrednom sudu u Banjaluci na rješenje Okružnog privrednog suda u Trebinju kojim se odbija raniji prigovor Pravobranilaštva da presuđeni iznos od oko 305.000 KM na ime odštete za mašine izuzete u ratu iz radionice braće Alijagića, bude tretiran kao unutrašnji dug, rekao je pravobranilac Srpske Slobodan Radulj, prenose agencije.\n- Radi se o tome da Sud nije uvažio jednu specifičnost Zakona o unutrašnjem dugu koji je rekao da sve presude, sva sudska i vansudska poravnanja koja se tiču materijalne i nematerijalne štete koja je nastala od 19. maja 1992. do 19. juna 1996. godine predstavlja unutrašnji dug koji se realizuje izdavanjem obveznica - istakao je Radulj.\nOn je naglasio da presuda u slučaju “Alijagići” spada u taj domen, ali da očigledno postoji previd prvostepenog suda jer je u pitanju leks specijalis zakon, a sud je primijenio opšti zakon o izvršenju sudskih obaveza.\n- Očekujemo da će možda, čak i sam sudija, da uvidi svoju grešku, a u svakom slučaju vjerujemo da će sudije u Višem privrednom sudu uvažiti našu žalbu - rekao je Radulj i dodao da odgovor Višeg privrednog suda očekuje u četvrtak, 8. avgusta.\nRačune opštine Trebinje ponovo su blokirala braća Salih i Muamer Alijagić, jer su nakon afere srebrnih elektroda na naplatu došle stare mašine procijenjene na oko 305.000 KM.\nBlokada računa uslijedila je zbog rješenja Okružnog privrednog suda u Trebinju kojim se odbija prigovor Pravobranilaštva Republike Srpske, Odsjek Trebinje, da ranije presuđeni iznos od oko 305.000 KM na ime odštete za mašine izuzete u ratu iz radionice braće Alijagića bude tretiran kao unutrašnji dug.\nMinistarstvo finansija Republike Srpske ocijenilo je apsurdnom odluku suda da odbije prigovor Pravobranilaštva Republike Srpske u predmetu Alijagić, jer se u skoro svim postupcima u vezi sa ratnom odštetom primjenjuje Zakon o unutrašnjem dugu Republike Srpske kao leks specijalis.


Postignut istorijski maksimum cene soje : Vesti sa produktne berze | Agromedia\nPočetna » Agro teme » Kretanje cena » Postignut istorijski maksimum cene soje : Vesti sa produktne berze\nU poređenju sa prethodnih sedam dana na tržištu žitarica dogodile su se dve značajne promene. To su postignut istorijski maksimum cene soje i terminski ugovori za suncokret.\nKada govorimo o ukupnom prometu robe, na kraju ove nedelje iznosi 4.420 tona. Na tržištu soje postignuta je cena od 76 din/kg bez PDV-a i bez obračuna kvaliteta, što je krajem nedelje bio dvostruki rekord na ovom tržištu. Najpre, ovo je najviša cena soje roda 2020. u tekućoj godini, a ujedno i istorijski maksimum ovog poljoprivrednog proizvoda.\nČitava prošla nedelja bila je u svetlu dobrih dešavanja na ovom tržištu. Najpre, dešavanja na međunarodnom tržištu, uticaj svetskih trendova i cena u svetu, kao i unutrašnji faktori na domaćem tržištu doveli su do toga da soja bude najtraženija berzanska roba sa ukupno prometovanom količinom od 1.720 tona. Tokom nedelje cena se kretala u širokom cenovnom rasponu od 69,00 do 76,00 din/kg bez PDV-a, sa izraženom tendencijom uzlaznog trenda.\nTerminski ugovori za suncokret roda 2021. godine su realizovani po jedinstvenoj ceni od 410 €/t, sa isporukom robe tokom septembra.\nZa razliku od drugih kultura kukuruz je zadržao stabilan cenovni nivo bez značajnih oscilacija. Kada govorimo o tržištu pšenice, pšenica je zabeležila snažan pad. Kukuruz isporučen u luku tokom aprila je trgovan po ceni od 23,40 din/kg bez PDV-a. Statistički posmatrano cena ove žitarice u odnosu na isti period prethodne godine je viša za 44,65%.


Zvezdin junak: ''Borili smo se, izgarali, verovali u pobedu...'' - Sportske.net\nZvezdin junak: ''Borili smo se, izgarali, verovali u pobedu...''\nOgnjen Mudrinski je još jednom ove sezone bio Zvezdin spasilac. Posle meča, mladi napadač je istakao da su mu današnja dva gola Užičanima možda i najdraža.\nCrvena zvezda je još jednom bila pred ''ponorom'', ali ju je po ko zna koji put ove sezone, spasao Ognjen Mudrinski.\nFudbaler koji je za kratko vreme izrastao u ljubimca navijača crveno-belih posle trijumfa nad Slobodom, čiji je bio glavni akter, istakao je da je sve vreme verovao u pobedu, čak i u finišu meča, dok je Sloboda još uvek imala vođstvo.\n''Verovao sam i u 85. minutu da možemo do pobede, i to se na kraju i dogodilo. Pokazali smo da znamo da se borimo za dres kluba. Dogovorili smo se u svlačionici da ne odustajemo, već da igramo bukvlano do poslednjeg minuta, i da izgaramo za pobedu. Presrećan sam što sam odlučio utakmicu, a posebno ovakav meč koji je u sebi imao puno naboja i strasti'', izjavio je Mudrinski.


Policijski sindikat Srbije najavio proteste ispred policijskih uprava | Autonomija\n"VRH MUP-a sprovodi odmazdu nad poštenim policajcima, koji su ogromna većina i koji su sprečeni da sprovode zakon"\n„Zbog učestalih napada na naše članove od strane starešina i vrha MUP Srbije, koji koristeći svoj položaj naređuju policajcima da se isčlane iz PSS inače će imati problema, primorani smo na ovaj korak. Kada pitamo te starešine zašto vrše toliki pritisak na naše članove, pravdaju se da su to naređenja od državne sekretarke Dijane Hrkalović„, naveo je u pisanoj izjavi predsednik sindikata Veljko Mijailović.\nKako je dodao, njihovi članovi se prebacuju na niža radna mesta, a nova sistematizacija je obračun sa članovima sindikata, koja je praktično „odmazda nad svim poštenim policajcima, kojih je u stvari ogromna većina i koji su sprečeni da sprovode zakon“.\n„Zato nemamo drugog izbora u ime naših 15.000 članova, već da ih pozovemo i izađemo na ulice da se izborimo za naša prava. Protestovaćemo prvo ispred policijskih uprava gde je najveći mobing i svuda gde smatramo da je neophodno zaštititi policajce i bezbednost građana“, kazao je Mijailović.


Pančevo: završena rekonstrukcija košarkaškog terena i asfaltiranje trotoara na Sodari -\n9. decembra 2019.0241\nU Mesnoj zajednici Centar u Pančevu završena je rekonstrukcija košarkaškog terena u naselju Sodara i asfaltiranje trotoara u naselju Sodara u Ulici Vardarska 8, 10 i 12.\nPosle manje od mesec dana uređen je prolaz koji obuhvata Moravsku i Vardarsku ulicu. Dragan Ostojin iz MZ Centar kaže da su završeni radovi na popločavanju i asfaltiranju, a istovremeno sređen je i košarkaški teren koji se nalazi na Sodari.\nImali ste priliku da vidite kako je izgledala Vardarska pre i posle radova. Posle višedecenijskog zapuštanja i nebrige bivše vlasti, odličnom saradnjom pre svega građana i mesne zajednice Centar, ovaj potez je renoviran. Pored Vardarske, ceo ovaj potez u naselju Sodara biće kompletno uređen, s obzirom da će radovi obuhvatiti i Moravsku ulicu, nivelisanje terena, šahti i slično, kaže Ostojin.\nPrema rečima Dragana Ostojina, ono što je obećano pre manje od mesec dana, sada je i završeno.\nStanovnici ovog dela Sodare, pored uređenog trotoara imaju i renovirano dečje igralište, odnosno košarkaški teren, koji se nalazi iza Vardarske ulice. Lepo vreme je poslužilo, tako da je sada i ovaj teren presvučen asfaltom, rekao je Ostojin.\nKada su u pitanju radovi na Sodari, ovo nije kraj. Sodara, odnosno deo MZ Centar dobiće potpuno nov izgled s ozbirom da su farbana parking mesta, mesta za invalide, sportski tereni, postavljeni zaštitni stubovi u Drinskoj i iscrtane linije na biciklističkim stazama u Ulici Žarka Zrenjanina.\nRelated tags : asfaltiranje trotoaradragan ostojinmz centarnaselje sodaravardarska ulica\n28. oktobra 2020.036\n28. oktobra 2020., 21:25


Mjestani kozaracke regije o gradnji cementare - Kozarac.ba\nMjestani Kozarca, Kamicana, Kevljana, Trnopolja i Kozaruse zahtijevaju od ministra privrede RS Slobodana Puhalca da im pojasni sve o ugovoru o 30-godisnjoj koncesiji kamenoloma Drenovaca, koji je Vlada RS potpisala sa Spanskom kompanijom “Arikam” koja u izgradnju buduce cementare namjerava uloziti 192 miliona eura.\n“Nama nije problem cementara nego koncesija koja obuhvata 172 hektara. Eksploataciju krecnjaka pratile bi svakodnevne detonacije, sto mi necemo dozvoliti”, kazao je Nedzad Besic, sekretar Savjeta Mjesne zajednice Kozarac, i naglasio da mjestani kozaracke regije nisu protiv razvoja Prijedora. Porucuje da nece biti protesta sve dok cekaju Puhalicev odgovor.\n“Ako je Vlada RS odlucila da posao uradi na stetu Prijedorcana, ovaj prostor cemo, ako treba, braniti i svojim zivotima”, kazao je Besic, koji ce sa zahtijevom mjestana upoznati i visokog predstavnika Valentina Incka.\nMarko Pavic, nacelnik prijedora, smatra da je rijec o politanskim, a ne realnim argumentima “koje protura grupica neupucenih, koji hoce da sprijece buduca zaposljavanja”.\nZinajda Hosic, poslanik SDA u Narodnoj skupstini RS, izjavila je da je na zahtijev Kozarcana Puhalcu postavila poslanicko pitanje o izgradnji cementare i da odgovor ocekuje iduceg mjeseca.


Hirurški blok gotov do 2019-te - juGmedia\nHirurški blok gotov do 2019-te\nKomentari su isključeni na Hirurški blok gotov do 2019-te\nŠef Delegacije EU , Sem Fabrici, obišao je radove na završetku hirurškog bloka bolnice u Vranju i izrazio nadu da će rokovi za završetak ovog modernog zdravstevnog objekta biti ispoštovani, za koji za koji je EU izvdojila 2.8 miliona evra.\nOn je tok prilikom rekao da je Evropska unija ponosna što se njeno ime vezuje za projekat koji čini nešto u korist ljudi.\n,,EU je ponosna što učestvuje u realizaciji ovakvog projekta, koji će koristiti građanima. Poreski obveznici EU izdvajaju godišnje za Srbiju iznos od 200 miliona evra, kako bi pomogli u dostizanju evropskih standarda. Veoma sam zadovoljan što deo tih sredstava odlazi za grad Vranje i za rekonstrukcuiju ovog bloka “, rekao je Fabrici.\nGradonačelnik Vranja Slobodan Milenković, podsetio je da su zahvaljujući sredstvima Evropske unije, Vlade Srbije i Vlade Švajcarske, juna ove godine nastavljeni radovi.\n“Očekujemo da će radovi biti završeni u narednih dvanaest do četrnaest meseci i da će grad Vranje, ali i ceo Pčinjski okrug dobiti objekat kakav je primeren i neophodan u 21. veku. Veoma sam zahvalan EU na sredstvima koje je opredelila za završetak ovog kapitalnog objekta“, dodao je Milenković.\nIzgradnja ovog bloka počela 2002. godine, ali je zbog nedostatka finansijskih sredstava prekinuta 10 godina kasnije. Za to vreme istekla je garancija pojedinim mašinama, a umesto jednog ulaza i izlaza za pacijente , zbog evropskih standarda to će morati da se promeni.\nEU: Ohrabrenje za investiranje u Vranje\nVRANJE - Đan Gajtano Ambrozi, direktor ,,Technic Development“ d.o.o. (Geox) i Nenad Mišić direktor Hemijsko tehnološke škole potpisali su danas Memorandum o razumevanju, kojim se predviđa prilagođavanje nastavnog programa potrebama privatnog sektora…\nProgramom praćenja nivoa komunalne buke na području Niša predviđeno je merenje buke na devet mesta, tokom ove i naredne godine, a za tu namenu iz gradskog budžeta biće izdvojeno milion dinara, odlučeno je na današnjoj sednici Gradskog veća. (više…)\nBABUŠNICA - Zbog nevremena i velikog snega u ovoj opštini danas su na sednici Opštinskog štaba za vanredne situacije progasili vanredno stanje.Zamenik predsednika opštine Babušnica Saša Stanković izjavio je da su uputili i apel za pomoć državnim…\nVlasti budžet razvojni, opoziciji nerea...\nPosle celodnevne rasprave, u Skupštini grada Niša večeras…


Kompanija Yavuz: Nove investicije i zapošljavanja glavni cilj u 2020. – Pozitiv\n“U današnje vrijeme kada je veliki broj konkurencije u našem poslovanju, teško je boriti se sa igračima koji su na tržištu BiH, mnogo više i duže zastupljeni od nas. Ali to nama nije prepreka da iz godine u godinu rastemo i razvijamo se, da klijentima nudimo perfektan proizvod koji cijenom i kvalitetom zadovoljava najstrožije standarde Evropske unije. Naš cilj je da u 2020. godini idemo korak dalje, da pojačamo tržišni udio, razvoj novih i inovativnih proizvoda, da svoje djelovanje iz BiH proširimo i na zemlje regiona, te da se orjentišemo na izvoz naših prizvoda iz BiH diljem svijeta”, izjavio je Mustafa Yavuz, vlasnik kompanije Yavuz Company doo.\n“Investicije u proizvodnje pogone i razvoj novih proizvoda, naš su najveći cilj. S tim u vezi ukoliko ulažemo u proizvodnju, logičan slijed su i upošljavanja nove radne snage. Obzirom na jako lošu ekonomsku situaciju u našoj zemlji, te odliv mladih ljudi, ali i stručnog kadra, kompanija Yavuz će tokom 2020. godine raditi na povećanju svog kadra te će se zasigurno uposliti 10-15% novih uposlenika, koji će raditi u našim fabrikama ili prodajnim jedinicama, kojih samo u BiH imamo 19”, dodao je Mustafa Yavuz.


Skupština Srbije o izmenama Zakona o ministarstvima\nVanredno zasedanje Skupštine Srbije na kome se raspravlja o izmenama Zakona o ministarstvima održano je danas, a kao i do sada sednica parlamenta je protekla u burnoj atmosferi i prepucavanju vladajućih i opozicionih poslanika.\nPoslanici Skupštine Srbije raspravljali su danas o Vladinom predlogu izmena Zakona o ministarstvima, ali su se u žučnoj polemici između vlasti i opozicije čule brojne međusobne optužbe – od toga gde letuje lider LDP-a Čedomir Jovanović, do toga da li je poslanicima potreban alko-test.\nI u samoj diskusiji o zakonu i predstojećoj rekonstrukciji Vlade mišljenja su ostala dijametralno suprotna – poslanici SNS-a smatraju da promene Zakona o ministarstvima nisu sitne i kozmetičke, već krupne i treba da doprinesu boljem funkcionisanju državne uprave i životu građana Srbije.\nLider SNS-a i potpredsednik Vlade Aleksandar Vučić je u obraćanju medijima u Skupštini poručio da neće biti premijer Vlade bez izbora, a kako je rekao on će Predsedništvu SNS-a predložiti imena dva nova ministra u budućoj Vladi.\n"Predložiću kao kandidata ministra poljoprivrede redovnog profesora Poljoprivrednog fakulteta u Novom Sadu Draga Glamočića i za ministra privrede Sašu Radulovića. Da li će Predsedništvo SNS usvojiti taj moj predlog videćemo. Što se toga tiče SNS je svoj deo posla završila. Ni jedan od pomenutih ljudi, kao i Lazar Krstić nisu članovi SNS", rekao je Vučić.\nSa druge strane, za Demokratsku stranku vlada Ivice Dačića je pala i, kako je rekao šef Poslaničke grupe DS-a Borislav Stefanović, sada se formira nova vlada Aleksandra Vučića. Po njegovim rečima, vlastima je trebalo šest meseci da bi promenili samo jednu rečenicu u Zakonu o ministarstvima da se Ministarstvo privreda i finansija sada deli na dva dela.\n"Ono što je suština i što je najveći problem je što ova Vlada nema nikakvu stručnost, nema program, nema plan, ne znamo šta će oni da rade. Danas mi ne znamo ni ko su budući ministri. Danas je jedan dan pre izbora nove Vlade, s obzirom da je ona prošla Vlada Ivice Dačića pala", poručio je Stefanović.\nLider LDP-a Čedomir Jovanović je rekao da liberali insistiraju na vladi od 12 ministarstava i dodao da rekonstrukcija vlade predstavlja kupovinu vremena sa velikim posledicama i maltretiranje Srbije.\n"Kroz rekonstrukciju Vlade nisu dati odgovori na ključne probleme zemlje. Prvo, ne govori se o skonomskom zaokretu, a ekonomija nam je u dubokoj krizi i ona se više ne može pravdati problemima u svetu. Ne vidi se nova politika u oblasti obrazovanja, zdravstva", kaže Jovanović.\nDojučerašnji koalicioni partneri u Vladi – poslanici Ujedinjenih regiona Srbije su podneli nekoliko amandmana na predlog izmena Zakona o ministarstvima, između ostalog i da se Ministarstvo finansija i privrede ne razdvaja.\nIz DSS-a su poručili da neće podržati izmene Zakona o ministarstvima, niti će podnositi amandmane, a šef Poslaničke grupe DSS-a Slobodan Samardžić je ocenio da bi bilo bolje da se izašlo na prevremene izbore pre šest meseci, kada se počelo sa pričom o rekonstrukciji Vlade.


Vlada ZDK optimistična\nnedjelja, 05 Januar 2014 05:28\nVlada Zeničko-dobojskog kantona je izrazila optimizam u vezi s njenim djelovanjem u 2014. godini. Premijer ZDK-a Munib Husejnagić kazao je da članovi vlade vjeruju da se ide prema pozitivnim pomacima u pogledu realizacije ugovora u privredi, koji su potpisani ili će biti uskoro potpisani, najavljenih razvojnih projekata, ali i realizaciji novih investicija.\nKantonalna ministrica finansija Sabina Heljić kazala je da će Vlada ZDK " u 2014. godinu ući sa 20-ak miliona maraka deficita".\n-Ovo ipak nije loše s obzirom na ukupnu situaciju u privredi, i imajući u vidu da 16 miliona KM iz te sume čine namireni računi prispjeli iz 2012. godine, kao i činjenicom što je u prvom polugodištu zabilježen galopirajući budžetski deficit. Trenutnim finansijskim stanjem u ZDK možemo biti zadovoljni - ustvrdila je Heljić. U Vladi ZDK-u očekuje značajne efekte od aktivnosti u privredi, koja je zabilježila blagi rast u 2013. godini, zatim od smanjenja ili ukidanja nekih parafiskalnih nameta za privrednike, kao i značajnog priliva sredstava u kantonalni budžet od koncesionih ugovora.\nViše iz kategorije: « Spisak blokiranih računa firmi Regulacija korita Bosne »


Robert De Niro: Imamo lidera koji nije lider\n"Nemam konkretan odgovor na to je li međunarodna zajednica učinila dovoljno da se izborimo protiv klimatskih promjena, ali znam da bismo trebali učiniti više. Na žalost, u mojoj zemlji imamo administraciju koja u tom smislu ne pomaže. Ali, pokazuje na zanimljiv način kako joj se ljudi suprotstavljaju i ne uvažavaju nas koji smo nekada bili lideri (u toj oblasti)", rekao je De Niro.\n"Jer, imamo lidera koji nije lider, on ne zna što čini. Tako da imamo ljude koji kažu 'nosi se!', mi ćemo pokušati da nešto uradimo, jer znamo što treba činiti. I što prije on bude ili podvrgnut impičmentu, jer ne mogu zamisliti da bude na toj poziciji još tri godine, ili bude zatvoren, što god, želimo da se vratimo u realan život i pomognemo da ponovo budemo lideri", dodao je Robert De Niro.\n"Tu se stvaraju i novi poslovi. To što naša administracija odbija da to shvati je sramotno. Vidim da se ljudi tome protive i nadam se da će taj otpor jačati. Samo treba da tog čovjeka izbacimo iz Bijele kuće i budemo ponovo lideri ili makar dio lidera koji se bore protiv klimatskih promjena", riječi su Roberta De Nira.\n"Generalni sekretar UN-a je rekao: Barbuda je od raja postala pakao i nije pogriješio. Stanovnici Antigue primili su u svoje domove ljude sa Barbude dok njihove kuće ne budu obnovljenje, a cijena štete se gotovo ne može pojmiti: oko pola triliona američkih dolara. Većina uragana se dešava u siromašnim zemljama, koje nemaju resurse za obnovu nakon ovih užasa izazvanih klimatskim promjenama", istakao je De Niro.\n"Mi smo jedan svijet, državljani svijeta i jači smo kada smo ujedinjeni, nego kada smo podijeljeni. Zato je sada vrijeme da pomognemo da se oporavimo, ponovo izgradimo, obnovimo. Kažemo, Barbuda – naprijed!", poručio je De Niro uz poziv učesnicima da doniraju pomoć toj karipskoj zemlji.


Stručno osposobljavanje za pekara - Otvoreni Univerzitet "Nikolija Đina Stanojević"\nStručno osposobljavanje za pekara\nOsposobljavanje za pekara podrazumeva:\n– Današnji tempo života prosto nameće da se hranimo raznovrsnim ukusnim pecivima što doprinosi adekvatnoj zastupljenosti ovog zanimanja. Pekar prilagođava smesu izradi određene vrste peciva dobijajući tako neponovljiv okus, miris i mekoću. Posipanjem peciva kombinacijom biljnih semenki ili dodavanjem istih u smesu, pekar izradi peciva daje izvesnu dozu originalnosti. Pekar testo mesi ručno ili mašinski, koristi specijalne vrste peći i upotrebljava ostali pribor namenjen obavljanju ovog posla..\nVrši u pekarama sa kojima Univerzitet sarađuje, a na praksu će polaznik biti upućen u roku od 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo na poslovima pekara.\nTehnologija zanimanja za pekara\nPrva tri ispita se polažu usmeno, iz skripti koje je kandidat kupio na početku obuke, a četvrti ispit se polaže u pekari gde je polaznik obavljao praksu.\nPo uspešno položenim ispitima, polaznik dobija diplomu i sertifikat stručne osposobljenosti za pekara sa kojom može raditi na poslovima pekara.\nZa polaznike koji su radili ili rade na poslovima pekara – provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima pekara, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima pekara najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nPo uspešno položenim ispitima, polaznik dobija diplomu i sertifikat stručne osposobljenosti za pekara sa kojom može raditi u restoranu na poslovima pekara.


Holivudska glumica iznenadila organizatore izborom smeštaja u Beogradu! - Balkan-inn apartmani\nHolivudska glumica iznenadila organizatore izborom smeštaja u Beogradu!\nOrganizatori snimanja filma u Beogradu su bili prilično iznenađeni kada je holivudska glumica umesto smeštaja u najluksuznijim beogradskim hotelima izabrala smeštaj koji nisu očekivali.\nSredinom 2015. godine, organizovano je snimanje naučno-fantastičnog trilera The Rift (Procep). Film je srpsko-korejsko-slovenačke koprodukcije i okupio je glumce i stručne saradnike iz različitih delova sveta.\nProducent filma je Marko Jocić, produkcija Viktorija film iz Beograda, reditelj je Dejan Zečević, a u glavnim ulogama su holivudska glumica Katarina Čas iz Slovenije, Ken Foree i Monte Markham iz SAD-a i glumac Dragan Mićanović iz Srbije.\nKatarina Čas je snimala i sa Leonardom Di Kaprijem film The Wolf of Wall Street, a nedavno i sa Al Paćinom film Danny Collins koji je aktuelan u 2015. godini i ostale mnogobrojne filmove i serije tokom dugogodišnje uspešne filmske karijere.\nPrelepa holivudska glumica je umesto najluksuznijih hotela u Beogradu, izabrala smeštaj u jednom od apartmana u centru Beograda. Bilo je puno pitanja u vezi ovakve odluke, ali Katarina je kratko i sa prepoznatljivim smeškom odgovorila „ Želim da boravak u Beogradu doživim kao boravak u svojoj kući, a da istovremeno zadržim i privatnost, a to je skoro nemoguće postići tokom višenedeljnog boravka u hotelu. Smeštaj i usluga u jednom od Balkan-inn apartmana su bili na nivou najboljih beogradskih hotela, uz osećaj da sam deo Beograda a ne samo poznata gošća koja bi verovatno bila meta pojedinih fotografa i novinara u nekim izmišljenim senzacijama.“\nMenadžer Balkan-inn apartmana Dragan Vujčić je veoma ponosan što su imali priliku da ugoste holivudsku glumicu tokom višenedeljnog boravka u Beogradu i ističe „ Katarina je zaista divna gošća i nije imala nikakvih posebnih zahteva tokom boravka u apartmanu, mada smo, iskren da budem, očekivali tako nešto, jer popularne holivudske glumice poput Katarine većinu vremena provode u najluksuznijim svetskim hotelima i u skladu sa tim imaju i veoma visoke zahteve. Ovo je drugi put kako Katarina koristi smeštaj u Balkan-inn apartmanima i veoma smo ponosni na to“\nOčigledno je da je ovakav smeštaj sve popularniji u svetu, a Beograd je uspeo da ponudi kvalitetne apartmane u skladu sa svetskim standardima i da zadovolji i najzahtevnije goste preko mnogobrojnih agencija koje se ozbiljno bave ovim poslom. Primer koji smo naveli će podstaći organizatore različitih beogradskih manifestacija da osim hotela svojim učesnicima ponude i mnogobrojne apartmane za smeštaj u centru Beograda. Očekujemo sledeće popularne glumce, pevače, sportiste ili druge poznate ličnosti koje će zatražiti ovakav, za nas još uvek neobičan, smeštaj u Beogradu.


Zvezda još jednom oduševila osnovce: Gobeljić i Radonjić okruženi mališanima\nCrvena zvezda nastavila je da posećuje najmlađe navijače u beogradskim osnovnim školama i poslednja je bila OŠ „Zmaj Jova Jovanović“ na Voždovcu.\nUčenici su sa oduševljenjem dočekali miljenike Nemanju Radonjića i Marka Gobeljića. Više od 200 mališana još u školskom dvorištu potrčalo je u susret crveno-belim fudbalerima, a autogrami i fotografije su se samo nizali.\nZvezda u školama - OŠ Zmaj Jova Jovanović, Voždovac\nRadonjić i Gobeljić su u školskoj klupi uživali u razgovoru i druženju sa mališanima, dok je mnogo smeha odzvanjalo fiskulturnom salom, a i igrači, kao i đaci podjednako su uživali.\nZvezda je i crveno-belim poklonima obradovala školarce, i đaci su su iskoristili priliku da postanu članovi kluba.\nKako su poručili sa "Marakane", i dalje će nastaviti da posećuju osnovne škole, sa ciljem da se druženjem sa decom probudi želja za bavljenjem sportom.


Mitrovićev resor: Pejović mora da shvati da su svi jednaki pred zakonom | Aktuelno\nMitrovićev resor: Pejović mora da shvati da su svi jednaki pred zakonom\nPrema njihovim riječima, Pejović mora da shvati da su ''svi jednaki pred zakonom, i da se zakon mora poštovati, ma o kome se radilo''\nIz Ministarstva ekologije, prostornog planiranja i urbanizma najoštrije su osudili prijetnje vlasnika Kombinata alumunijuma Veselina Pejovića upućene direktoru Agencije za zaštitu životne sredine Milanu Gazdiću.\n“Najoštrije osuđujemo prijetnje Veselina Pejović upućene direktoru Agencije za zaštitu životne sredine Milanu Gazdiću, kao i bilo koji pokušaj pritiska na osobe koje savjesno, odgovorno i profesionalno rade svoj posao”, saopšteno je iz tog resora.\nPrema njihovim riječima, Pejović mora da shvati da su “svi jednaki pred zakonom, i da se zakon mora poštovati, ma o kome se radilo”.\n“Prijetnje nas neće zastrašiti da obavljamo posao profesionalno i principijelno”, poručuju iz Ministarstva.\nMitrović: Prostorni plan Crne Gore kao imperativ mora postaviti planiranje mora i zaštitu morskih ekosistema\nCRNA GORA Aktuelno - 02.12.2021-17:28\nU Ministarstvu ekologije, prostornog planiranja i urbanizma danas je održan treći konsultativni sastanak povodom izrade Koncepta Prostornog plana Crne Gore. Nakon oblasti infrastrukture i...\nUniprom sa partnerima spreman da preuzme EPCG\nEKONOMIJA Aktuelno - 02.12.2021-12:37\nIz kompanije Uniprom KAP su poručili da su veoma zainteresivani za ponudu da ih preuzme Elektroprivreda Crne Gore, pod uslovom da je ponuda ozbiljma....


Pravi izazovi tek predstoje, a prva prepreka "orlove" čeka već ovog meseca - alo.rs\nNAJBOLJI ODBOJKAŠ EVROPE OTKRIO ZA ALO NOVOGODIŠNJE ŽELJE Pravi izazovi tek predstoje, a prva prepreka "orlove" čeka već ovog meseca\nAUTOR: Alo.rs/ M. Dreković DATUM I VREME: 02.01.2020. 15:00\nNajbolji odbojkaš Evrope Uroš Kovačević rekao je da priznanje Odbojkaškog saveza Srbije za najboljeg igrača u 2019. godini za njega predstavlja šlag na tortu za kraj jedne uspešne godine.\nUroš Kovačević, Foto: Alo Vladimir Markovic\nSrbija je osvajanjem zlata na Evropskom prvenstvu 2019. napravila veliko iznenađenje, a Uroš je na tom turniru proglašen za najkorisnijeg igrača. U ekskluzivnom razgovoru za naš portal Kovačević je rezimirao 2019. i otkrio planove za 2020. godinu.\n"Godinu ću pamtiti po najvećim reprezentativnim uspesima ove generacije. Uvek priželjkujemo medalje i žudimo za njima. Srećni smo i zadovoljni posle osvajanja evropskog trona. Ne mogu da kažem da smo očekivali zlato, ali svakako smo ga priželjkivali", rekao je Kovačević.\nNajbolji odbojkaš Evrope sa ništa manjim ambicijama ne dočekuje ni nove izazove.\n"Moja očekivanja su uvek na najvišem nivou, i to počinje sa Berlinom gde se nadam da ćemo izboriti tu vizu za Olimpijske igre. U Nemačkoj nas očekuje teška grupa, igramo praktično jedno mini Evropsko prvenstvo. Neće zavisiti samo od kvaliteta ekipa, već i od fizičke spreme i trenutne forme. Srećni smo što smo svi došli zdravi i to je za sada najbitnije", rekao je Kovačević koji je Novu godinu proslavio u društvu devojke i kuma i tom prilikom poželeo sreću i zdravlje.\nLegendarni srpski trener ponovo na klupi crno-belih!\nBotasov šou na stazi za vodeću poziciju\nMiloš Pavlović pobedio u trci\nMilica Mandić i TIjana Bogdanović se pridružile vaterpolistima, odbojkašicama, basketašima i ostalima!\nUspesi kao uvertira u olimpijska slavlja\nOdbojkaški savez Srbije izabrao najbolje u ovoj godini!\nNajbolji odbojkaš Srbije svestan da ih uvek gledaju istim očima!\nSAZNAO PREKO NOVINA Slavni fudbaler ponosan na svog sina koji voli muškarce!\nVOŽAČI OPREZ Na auto-putu se očekuje kolona vozila\nU ČEMU JE TRIK Uz ove savete zaboravite tragove krpe na tek opranim prozorima\nDAA, DOBRO VIDITE SRPSKI KOŠARKAŠ POGODIO 178 BACANJA ZAREDOM! Igrač koji je već u Ginisovoj knjizi rekorda, još jednom iznenadio košarkašku javnost (VIDEO)


Izvor: Mondo, 20.Maj.2019, 15:34\nDemonstranti su večeras na antivladinim demonstracijama u Tirani bacali Molotovljeve koktele i petarde na policiju koja je stajala ispred zgrade vlade.\nSve se događalo samo nekoliko sati nakon što su zvaničnici SAD i Evropske unije zatražili od obe strane uzdržanost.\nHiljade demonstranata stajale su na jakoj kiši dok su se iznad njih nadvijali gusti oblaci belog dima od baklji, prenosi AP, >> Pročitaj celu vest na sajtu Mondo << dodajući da policija do sada nije uzvratila.\nTokom protesta proteklog vikenda pristalice opozicije sukobile su se sa policijom, koja je odgovorila suzavcem. Povređeno je nekoliko osoba na obe strane. Zbog nereda je privedeno 50 ljudi.\nUoči današnjih protesta Ministarstvo unutrašnjih poslova je saopštilo da će opozicija pokušati da ponovi "nasilna dela".\nSocijalistički premijer Edi Rama osudio je nasilno ponašanje demonstrranata rečima: "Albanija je oštećena".\nOpoziciona Demokratska stranka optužila je vladu da pokušava da izazove "konfrontaciju, sukobe i strah među građanima".\nOpozicija održava proteste od sredine februara, optužujući vladine zvaničnike za korupciju i krađu glasova na parlamentarnim izborima pre dve godine. Oni zahtevaju prelaznu vladu i prevremene izbore\nOEBS OSUĐUJE NASILJE\nOrganizacja za evropsku bezbednost i saradnju (OEBS) najoštrije je danas osudila nasilje na protestma u Tirani tokom vikenda, kao i pretnje i pokušaje zastrašivanja upućene šefu misije OEBS u Albaniji i toj organizaciji.\n"Nasilje i zastrašivanje zvaničnika međunarodnih organizacija je neprihvatljivo", kaže se u saopštenju predsedavajućeg OEBSu, predsednika PS OEBS i generalnog sekretara te organizacije.\nČelnici OEBS su takođe pozvali pripadnike snaga bezbednosti da pokažu uzdržanost i zahvalili albanskim vlastima na tome što su brzo zaštitile rezidenciju šefa misije OEBS.\nIstiče se da neredi nisu zamena za demokratsko političko angažovanje, već da oni ukdaju šansu za dijalog.\n"Pozivamo sve političke lidere i građane Albanije da pokažu uzdržanost, da demonstriraju mirno i deluju uzdržano. OEBS će nastaviti da podržava demokratski proces u Albaniji", navodi se u saopštenju.\nOEBS upozorava da bi produžavanje krize neminovno omelo unutrašnje i spoljne strateške prioritete Albanije dodajući da je vreme da se razvija platforma za dijalog koja bi uključila sve relevantne aktere.\nIzvor: Beta, 20.Maj.2019\nLibanske bezbednosne snage upotrebile su danas vodene topove protiv demonstranata koji su u Bejrutu protestovali zbog mera štednje, dok se vlada Libana suočava sa fiskalnom krizom.Više od 100 demonstranata okupilo se danas ispred sedišta vlade, uzvikujući "Lopovi, lopovi", za vreme sednice vlade...


Biznis Autor:Aleksandar Nastevski07. sep. 202110:22 > 19:54\nOštećeni penzioneri u Srbiji koji žele da tuže državu zbog smanjenih penzija mogu da se obrate i advokatskim kancelarijama koji zastupaju naše najstarije sugrađane u ovom slučaju pred sudom. Nova.rs donosi vam spisak ovih kancelarija u Srbiji, kao i kokoja su dokumenta potrebna. Rok ističe 1. oktobra.\nŠta penzioneri poručuju ministru Krkobabiću\nPenzioneri koji žele da tuže Srbiju zbog smanjenih penzija tokom perioda fiskalne konsolidacije od 2014. do 2018. godine, a procene govore da ih je do sada 10.000 koji su već pokrenuli postupke, mogu da se obrate advokatskim kancelarijama koje ne naplaćuju svoje angažovanje do pozitivne presude, a kao nagradu traže 10 odsto naplaćene sume, kao i naplaćene troškove advokata koje plaća tužena strana.\nUkoliko se penzioneri odluče da tuže državu i potraži usluge nekih od kancelarija sa spiska, klijent mora da plaća sudske takse i sudskog veštaka, kao i 1.000 dinara za kancelarijske troškove. Neke kancelarije plaćaju i uslugu veštaka.\nOno što penzioner mora da pripremi od dokumenata da bi tužio državu su dva primerka kopije ili očitane lične karte, zatim dve kopije rešenja o penzionisanju, kao i penzioni ček iz poslednjeg meseca smanjivanja penzije (septembar ili oktobar 2018.) i to isto u dve kopije. Ukoliko ga nema, penzioner može zatražiti od banke u kojoj prima penziju da mu odštampaju jedan.\nPored ovog, potrebno je dostaviti i potvrdu o načinu isplate penzije dostavljeno od Fonda PIO u dve kopije, zatim rešenje filijale ili Direkcije Fonda PIO kao odgovor na podneti zahtev ako ima.\nSva ova dokumenta penzioneri mogu da dostave kada im advokatska kancelarija dostavi potpisan ugovor i obrazac punomoćja.\nZa svu potrebno pomoć penzioneri mogu zatražiti od Udruženja sindikata penzionisanih vojnih lica Srbije ili na sajtu penzionervojni.rs.\nDetaljnije informacije o pokretanju postupka možete naći na sajtu Udruženja sindikata penzionisanih vojnih lica Srbije.\nPodsetimo, 1. oktobra ističe rok za pokretanje postupaka za naknadu štetu zbog smanjenih penzija u perodu od 1. novembra 2014. do 1. oktobra 2018. godine tokom perioda fiskalne konsolidacije.\nPrema navodima penzionerskih udruženja, trenutno se u Srbiji pred sudovima vodi više od 10.000 parničnih i drugih postupaka oštećenih penzionera i njihovih naslednika za naknadu štete nanete smanjivanjem penzija tokom četiri godine. Kada se sve sabere i oduzme penzionerima je za četiri godine zakinuto, prema tim navodima, osam penzija.\nOvim povodom neka udruženja pozvala su ošteće penzionere da pokrenu postupak pre nego što istekne rok kako bi obezbedili pravo da posle pozitivne presude Evropskog suda za ljudska prava, pokrenu i sudski postupak za naknadu štetu.\nInače, Zakonom o privremenom uređenju načina isplate penzija u novembru 2014. godine, penzije u Srbiji koje su bile veće od 25.000 dinara umanjene su u zavisnosti od iznosa od 22 do 25 odsto, a kako su istakla pojedina udruženja, Ustavni sud je odbio da odlučuje da li je taj zakon u skladu sa Ustavom.\nNeke procene Udruženja sindikata penzionisanih vojnih lica Srbije govore da je zakonom navodno oštećeno oko 840.000 penzionera i naslednika preminulih i da je prema podacima, koje je država dostavila Evropskom sudu za ljudska prava u Strazburu, ostvarena ušteda odnosno, kako oni ističu, šteta naneta penzionerima, iznosi oko 840 miliona evra.\npenzijepenzionerisud u strazburutužbeUkradene penzije\nGrađevinski materijal sve skuplji, cene još rastu, nema jeftinijih kvadrata


SIPA o zapljenjenoj drogi u Neumu: Pronađena u cisterni - Moja Hercegovina\nPočetna / SIPA o zapljenjenoj drogi u Neumu: Pronađena u cisterni\nSIPA o zapljenjenoj drogi u Neumu: Pronađena u cisterni\n18. Jula 2018. 13:06\nPolicijski službenici Državne agencije za istrage i zaštitu juče su na području opštine Neum realizovali operativnu akciju kodnog naziva Petrol Line, kojom prilikom su izvršili pretres teretnog motornog vozila kojim je upravljao državljanin Republike Hrvatske i Bosne i Hercegovine, saopšteno je iz SIPA.\nPrilikom pretresanja pronađena su i privremeno oduzeta tri mobilna telefona marke Samsung, zatim 89 vreća u kojima se nalazilo po sedam komada nepoznate materije koja svojim izgledom i strukturom asocira na opojnu drogu Cannabis Sativa, ukupne težine oko 665 kg. Prema prikupljenim saznanjima, opojna droga Cannabis Sativa, bila je namjenjena za ilegalno tržište u zemljama zapadne Evrope.\nVozač teretnog motornog vozila je lišen slobode zbog postojanja osnova sumnje da je počinio krivično djelo Neovlašćeni promet opojnim drogama iz člana 195. Krivičnog zakona Bosne i Hercegovine u vezi sa krivičnim djelom Organizovani kriminal iz člana 250. Krivičnog zakona Bosne i Hercegovine.\nNakon kriminalističke obrade u prostorijama SIPA-e, lice lišeno slobode biće predato postupajućem tužiocu Tužilaštva BiH na dalje postupanje.\nZahvaljujemo se policijskim službenicima Granične policije BiH i Ministarstva unutrašnjih poslova Hercegovačko-neretvanskog kantona na pruženoj pomoći prilikom realizacije ove operativne akcije, kojom prilikom je izvršena jedna od najvećih zapljena narkotičkih sredstava u BiH, saopšteno je iz SIPA-e danas.\nOznakedroga neum sipa zapljena


Početak/Sport/Košarkaška ekipa iz Niša dobila poziv za takmičenje u Moskvi, ali nemaju novac da otputuju\nmaja.kostic25. aprila 2019.\nUniverzitetska košarkaška ekipa iz Niša dobila je poziv za učešće na Međunarodnom univerzitetskom košarkaškom takmičenju u Rusiji, ali im nedostaje novac kako bi predstavili svoju zemlju u najboljem svetlu.\nProfesorka Dragana Berić kazala je da su na prvom takmičenju osvojili bronzanu medalju i treće mesto u konkurenciji ekipa iz čitavoga sveta.\n„Predviđeni su troškovi od 40 evra po danu, koji podrazumevaju smeštaj za 16 osoba, lokalni prevoz, ishranu i ostalo što je ukupno 5. 120 evra. Potrebno je da se obezbedi i avionska karta od Beograda do Moskve gde će se i održati takmičenje. Mi smo deo novca prikupili, ali nam još uvek nedostaje kompletna suma kako bismo učestvovali na takmičenju“, kazala je Berić.\nOna je dodala, da su kroz brojne uspehe koje su imali na drugim takmičenjima pokazali da zaslužuju da se bore i predstavljaju svoju zemlju i grad na najbolji mogući način.\n„Sportisti su jedni od najboljih ambasadora svake zemlje, i mislim da nedostatak novca ne treba da predstavlja problem da se mladi i talentovani momci i devojke takmiče ravnopravno sa svima u svetu“, kazala je Berić.\nTakmičenje će se održati 27. maja do 4. juna 2019. godine u Moskvi, takmičiće se ekipe iz čitavoga sveta. Pozivamo sve one koji su u mogućnosti da pomognu da ovi talentovani momci odu na takmičenje i predstavljaju našu zemlju.\nkošarka Moskva nedostatak sredstava takmičenje Univerzitet


Semenič iznenadio favorite u Zakopanama - Soskanal\n» Semenič iznenadio favorite u Zakopanama\nObjavio Jovica Nikić 28/01/2018 - 18:19\nSlovenac Anže Semenič senzacionalni je pobednik takmičenja koje je u okviru Svetskog kupa ski skakača održano u piljskim Zakopanama. Pred preko 40.000 gledalaca u Poljskoj je viđeno uzbudljivo takmičenje, a zbog problema sa vetrom nekoliko favorita je podbacilo, pre svih ljubimac poljske nacije Kamil Stoh, koji je bio tek 38.\nSemenič je do sada bolje rezultate beležio na letaonicama, nedavno je sa Slovenijom osvojio srebro na SP. U Zakopanama je skokom od 134.5 metra na polovini takmičenja bio peti, a u drugoj je doleteo do 137.5 metara za zasluženu prvu pojedinačnu pobedu u karijeri, a do sada je dva puta slavio u ekipnoj konkurenciji.\nDrugo mesto je osvojio Nemac Velinger, koji je posle prve serije bio deveti, dok je treći bio još jedan Slovenac Peter Prevc. Bivši pobednik Svetskog kupa došao je do prvog podijuma u sezoni, a 52. u karijeri.\nVodeći posle prve serije, domaći takmičar Štefan Hula na kraju je bio četvrti, što mu je plasman karijere.\nPosle kiksa Stoha, Nemac Rihard Frajtag je osvajanjem 10. mesta preuzeo vođstvo u plasmanu Svetskog kupa sa 737 bodova, četiri više od Poljaka, a treći je Velinger sa 665.\nNarednog vikenda na programu je takmičenje u nemačkom Viligenu, a potom sledi put u Južnu Koreju na OI u Pjongčangu.


Deda Mraz i Dobre vile na aerodromu Batajnica -\nDeda Mraz i Dobre vile na aerodromu Batajnica\n27. decembra 2018.0767\nPripadnici 204. vazduhoplovne brigade Vojske Srbije organizovali su danas na aerodromu Batajnica već tradicionalnu akciju „Sletanje Deda Mraza i Dobre vile“ za mališane iz škola za decu sa smetnjama u razvoju.\nAkcija je sedmu godinu za redom realizovana u saradnji sa humanitarnom fondacijom „Osmeh na dar“.\nAvion „antonov 26“ iz sastava 138. transportne avijacijske eskadrile dovezao je na stajanku batajničkog aerodroma Deda Mraza, u čijoj ulozi je i ove godine zastavnik Goran Krajinović i Dobre vile, razvodnike Maju Nikolić i Milenu Milosavljević.\nMališani iz škole ŠOSO „Anton Skala“ iz Stare Pazove, iz obrenovačkog SOS „Dečjeg sela“, Doma za decu i omladinu „Spomenak“ iz Pančeva i deca iz porodica sa više dece iz Beograda sa osmesima na licima, dočekali su Deda Mraza i Dobre vile koji su iz aviona izašli sa slatkišima, a zatim su najmlađi posetioci aerodroma imali prilike da uđu u avion i da se druže sa posadom vazduhoplova.\nAkcija je organizovana sedmu godinu zaredom (foto: MOD)\nPošto snega nema, po Deda Mraza poslali smo vazduhoplov sa pripadnicima Ratnog vazduhoplovstva i protivvazduhoplovne odbrane. Od 365 dana koliko u godini izvršavamo redovne letačke zadatke, uvek nam je drago kada izađemo u susret jednoj ovakvoj humanitarnoj akciji. Drago nam je da vidimo naše najmlađe nasmejane i tu smo uvek da pomognemo, rekao je komandant 204. vazduhoplovne brigade brigadni general Željko Bilić.\nDruženje sa pripadnicima jedinice nastavljeno je u vojničkom restoranu 204. vazduhoplovne brigade gde je upriličena i podela novogodišnjih paketića prve studentske humanitarne fondacije „Osmeh na dar“.\nU prikupljanju slatkiša, igračaka i školskog pribora učestvovali su, pored pripadnika 204. vazduhoplovne brigade Vojske Srbije, i zaposleni u Klinici za anesteziologiju i intenzivnu terapiju VMA.\nRelated tags : aerodrom batajnicadeda mrazdobre vilegoran krajinovićpaketići za decu iz domaželjko bilić\nDakić: Budžet Alibunara za 2019. biće razvojni u oblasti komunalne infrastrukture\nKovačica: priredba i pokloni za najmlađe\nPančevo: Uručeni ugovori o pomoći za ekonomsko osnaživanje izbeglica\n14. novembra 2019.0663\n12. novembra 2021.0169\n21. decembra 2018.02437\n1. jula 2022., 19:19


KDF 12 maj 2015\nVlada Vojvodine: Jačanje saradnje AP Vojvodine i Baden-Virtemberga\nPredsednik Pokrajinske vlade dr Bojan Pajtić i predsednik Parlamenta nemačke savezne pokrajine Baden-Virtemberg Vilfrid Klenk, potvrdili su na današnjem sastanku u Pokrajinskoj vladi spremnost da pokrajine Vojvodina i Baden-Virtemberg u budućnosti još intenzivnije sarađuju, naročito u oblasti privrede, poljoprivrede i srednjoškolskog i visokoškolskog obrazovanja.\nKDF 09 april 2015\nUprava za kapitalna ulaganja: Novi konkursi u oblasti zaštite voda, bezbednosti saobraćaja, kulture i sporta\nUprava za kapitalna ulaganja AP Vojvodine raspisala je 9. aprila četiri nova javna konkursa za dodelu sredstava za finansiranje i sufinansiranje projekata u oblasti zaštite voda, poboljšanja bezbednosti saobraćaja i nivoa usluge saobraćajnica u Vojvodini, kulturu i razvoj sporta. Za realizaciju ovih projekata, Uprava za kapitalna ulaganja AP Vojvodine obezbedila je ukupno 693.000.000 dinara.\nKDF 03 april 2015\nProtest u Novom Sadu: Crveni karton za stranačko zapošljavanje\nU organizaciji Gradskog veća Saveza samostalnih sindikata Novog Sada na novosadskom Trgu slobode danas je održan novi protest povodom otpuštanja 19 radnika JKP "Informatika". Na protestu pod nazivom "Dajte crveni karton" deljeni su crveni kartoni namenjeni rukovodstvu "Informatike" i politici stranačkog zapošljavanja u Novom Sadu.\nKDF 12 februar 2015\nBranislav Bugarski: Javno-privatno partnerstvo za unapređenje infrastrukture\nPokrajinski sekretar za međuregionalnu saradnju i lokalnu samoupravu Branislav Bugarski kao član Komisije za javno-privatno partnerstvo otvorio je edukativnu radionicu o javno-privatnom partnerstvu koja je održana 12. februara u Skupštini AP Vojvodine.\nKDF 04 februar 2015\nSaša Janković: Unaprediti pravni okvir zaštite žena\nZaštitnik građana Saša Janković izjavio je danas u Novom Sadu da bi novim Zakonom o rodnoj ravnopravnosti trebalo pre svega unaprediti pravni okvir zaštite žena, jer su one po definiciji u lošijem položaju.\nZa treće dete u 2015. godini 12.000 mesečno\nNa sednici Pokrajinske vlade, doneto je rešenje kojim je utvrđeno da će i u 2015. godini nominalni iznos novčane pomoći porodici u kojoj se rodi treće dete biti 12.000,00 dinara mesečno.\nKDF 03 februar 2015\nVladimir Pavlov: „Banalni i pravno neutemeljeni napadi“\nPokrajinski sekretar za nauku i tehnološki razvoj Vladimir Pavlov povodom napada i optužbi SNS za malverzacije na konkursima tog sekretarijata i predsednika pokrajinske vlade Bojana Pajtića rekao je da su to „banalni i pravno neutemeljeni napadi“ i zartražio od Srpske napredne stranke (SNS) „da dozvole da institucionalni deo posla obavljaju nadležni organi, kao i da sagledaju sve moguće štete koje nanose radnim procesima i institucijama, napadajući političke oponente čak i kada je to potpuno pravno neutemeljeno.“\nBranislav Bogaroški: Nastavićemo da udružujemo sredstva sa lokalnim samoupravama\nNa sastanku u utorak na koji su pozvani svi predsednici opština i gradova sa teritorije Vojvodine, potpredsednik pokrajinske vlade i pokrajinski sekretar za poljoprivredu, vodoprivredu i šumarstvo Branislav Bogaroški je sa svojim saradnicima predstavio detalje programe predstojećih konkursa namenjenih lokalnim samoupravama, kako bi sredstva bila regionalno ravnomerno utrošena.\nLider Demokratske stranke (DS) Bojan Pajtić rekao je danas da će u narednih mesec dana ta stranka obeležiti 25 godina od obnavljanja rada, a da će kruna toga biti promocija vlade u senci početkom marta.\nOdređen pritvor potpredsedniku Skupštine Vojovdine Milivoju Vrebalovu\nPotpredsedniku Skupštine Vojvodine i članu Predsedništva Demokratske stranke Milivoju Vrebalovu u utorak je određen pritvor do 30 dana po odluci sudskog veća u Zrenjaninu, kazali su agenciji Beta njegovi advokati.\nSednica Pokrajinske vlade: Zaustaviti ukidanje nadležnosti AP Vojvodine\nMedijska koalicija: Predlog budžeta opštine Srbobran u suprotnosti sa medijskim zakonima\n„Medijski zakoni na lokalnom nivou - predlog za razvoj lokalnog informisanja“\nJVP Vode Vojvodine: U kanale pušteno 19 tona mlađi\nNapisao Bečejski mozaik\tKreirano 2021-08-02 13:04:38


Marija Vučić | 22. maj 2017.\nBratislav Gašić se vraća na javnu funkciju uprkos seksističkom ponašanju; Foto: mc.rs\nNa pitanje da li Gašić može da obavlja tu funkciju pošto je smenjen zbog uvrede novinarke B92 Zlatije Labović, Vučić je odgovorio potvrdno.\n„Da, on će biti šef BIA, upravo zato što je izdržao godinu i po dana bez ijedne funkcije. A pri tome smo čuli bezbroj deset puta gorih izjava od svih onih koji su ga napadali, a koje vi podržavate na različite načine, i u Narodnoj skupštini i preko društvenih mreža, i koji nikada nisu rekli ‘izvinite’. Gašić je godinu i po dana bio izopšten sa javne scene, mislim da je veoma visoku cenu platio za jedan težak incident, i uz sve njegovo izvinjenje, rekao je Vučić i dodao da je siguran da je Gašić stručan za tu funkciju i da će svoju dužnost obavljati u skladu sa zakonom.\nGašić je, inače, početkom decembra 2015. godine u Trsteniku novinarki B92 Zlatiji Labović, koja je kleknula ispred njega kako bi držala mikrofon ne smetajući kamerama, rekao: „Što volim ove novinarke koje ovako lako kleknu“.\nNjegova seksistička izjava izazvala je burne reakcije javnosti, a Vučić je rekao da Gašić nakon toga više ne može da ostane na funkciji, iako, kako je tvrdio, lično veruje da Gašić nije mislio ozbiljno to što je rekao.\n„On je moj prijatelj, jedan od najodanijih. Gašić je čovek koji je obavljao posao ministra odbrane bolje nego što sam ga ja obavljao, ali on više ne može da ostane na tom mestu. Mi ne možemo da budemo normalna zemlja ako se tako ponašamo prema ženama“, rekao je Vučić 7. decembra 2015. godine.\nSam Gašić se ubrzo javno izvinio novinarki i javnosti „zbog sramnog i skandaloznog ponašanja“.\n„Opravdanja za moju izjavu, šta god u ovom trenutku izgovorio, jednostavno nemam“, rekao je tada Gašić i zamolio Zlatiju Labović i građane Srbije „da mu veruju da se zbog izjave iskreno kaje“.\nUprkos Vučićevim najavama, Gašić nije odmah smenjen. Vučić je tada tvrdio da će ga smeniti onda kada bude našao nekog koga će moći da dovede na mesto ministra odbrane.\nU međuvremenu je grupa novinara formirala inicijativu Novinari ne kleče i počela da organizuje proteste, tražeći, pre svega, smenu Bratislava Gašića.\nNa stotine novinara je skoro svake nedelje tokom decembra 2015. i januara 2016. godine protestovalo na trgovima u Beogradu, Novom Sadu, Nišu, Kragujevcu, Leskovcu, Vranju, Boru, Čačku, Šapcu, Kikindi i drugim gradovima, u nameri da natera premijera da održi obećanje.\nNarodna skupština je Gašića smenila tek 5. februara 2016. godine, nakon čega se on povukao iz javnosti.\nAleksandar Vučić Bratislav Gašić Novinari ne kleče Vređanje novinara\n← Bez političke volje da se usvoji novi zakon o zaštiti podataka o ličnosti\nVučić: Ne priliči američkom ambasadoru da tako komentariše najtiražnije novine →\n1 komentar za: “Gašić dolazi na čelo BIA, „izdržao godinu i po dana bez funkcije“”


Završen jesenji dio Premijer lige BiH – SARAJEVO.co.ba\nObjavljeno 29. 11. 2009 29. 11. 2009 od sarajevo.co.ba\nOdigrano je posljednje, 15. kolo jesenskog dijela ove sezone fudbalske Premijer lige Bosne i Hercegovine.\nSarajevski klubovi su imali povoljan učinak. Željezničar Sarajevo i Slavija su odnijeli sva tri boda, dok je Olimpik sa gostovanja u Tuzli donio bod.\nRezultati 15. kola fudbalske Premijer lige BiH su: Željezničar – Leotar 3:1, Borac – Sarajevo 0:1, Sloboda – Olimpik 0:0, Slavija – Čelik 1:0, Rudar – Laktaši 2:0, Modriča – Velež 1:1, Zvijezda – Travnik 1:0, Zrinjski – Široki Brijeg 4:1.\nIako su izuzetno efikasni mostarski Velež i banjalučki Borac sjajno započeli prvi dio sezone, jesenji fudbalski prvak Bosne i Hercegovine je ekipa iz Širokog brijega.\nNajbolje plasirani sarajevski klub na kraju polusezone je Sarajevo na trećem, a slijede Željo na petom, Olimpik na desetom, dok je najslabiji učinak imala Slavija koja je jesenju polusezonu završila na trinaestom mjestu.\nTabela nakon 15. kola PL BiH\n1. Široki Brijeg 15 10 2 3 27:12 32\n2. Borac 15 10 1 4 20:9 31\n3. Sarajevo 15 8 4 3 21:14 28\n4. Velež 15 8 3 4 27:13 27\n5. Željezničar 15 7 4 4 19:13 25\n6. Zrinjski 15 7 4 4 23:19 25\n7. Leotar 15 7 1 7 14:19 22\n8. Modriča 15 6 3 6 24:25 21\n9. Rudar 15 6 2 7 14:14 20\n10. Olimpik 15 5 4 6 15:23 19\n11. Travnik 15 5 3 7 21:22 18\n12. Zvijezda 15 5 2 8 15:25 17\n13. Slavija 15 4 4 7 14:17 16\n14. Čelik 15 4 3 8 14:17 15\n15. Sloboda 15 4 2 9 10:23 14\n16. Laktaši 15 2 2 11 15:28 8\nNazad 16 godina od masakra u Dobrovoljačkoj\nNaprijed Ekocid na Bjelašnici


Кompanija NIS uvela je u saradnji sa Bankom Poštanska štedionica mogućnost podizanja gotovine uz „Dina“ karticu na svim NIS Petrol i GAZPROM benzinskim stanicama.\nOvom uslugom obe strane daju veliku podršku popularizaciji „Dina“ kartice gde se pored plaćanja na bilo kojoj benzinskoj stanici NIS-a može podići gotovina bez troškova za korisnika kartice, trgovca i banku. Кorisnik ima mogućnost da uz bilo koju vrednost kupovine, bez provizije, podigne novac u iznosu i do 5.000 dinara.\nGuverner je istakla da jedan od primera kako se Narodna banka Srbije zalaže za smanjivanje troškova procesiranja transakcija jeste upravo i servis podizanja gotovine uz kupovinu, budući da je ova usluga u DinaCard sistemu omogućena bez dodatnih troškova za sve učesnike u toj transakciji – izdavaoce, prihvatioce i trgovce – a samim tim i same korisnike domaće kartice. Guverner je dodala da je, pored očiglednih koristi za potrošače, ova usluga atraktivna i za trgovce jer smanjuje vreme i troškove potrebne za upravljanje gotovinom, dok istovremeno može značajno uvećati konkurentnost trgovaca, jer predstavlja mogućnost za privlačenje dodatnog broja potrošača u prodajni objekat.\nSiniša Daničić, generalni direktor Strauss Adriatic: Očekivano poskupljenje kafe...


Savez novinara Rusije: Evropski parlament vodi „lov na veštice“ - Sputnjik Srbija\nSavez novinara Rusije: Evropski parlament vodi „lov na veštice“\n17:59 18.01.2018 Preuzmite kraći link\nPoziv poslanika Evropskog parlamenta da se povećaju izdvajanja za borbu protiv ruskih medija je zgodan trik, pošto Zapad može da opravda sve svoje neuspehe „ruskom pretnjom“, ali će pre ili kasnije (EP) izgubiti strpljenje evropskih poreskih obveznika koji nastavljaju da plaćaju skupi „lov na veštice“, smatra sekretar Saveza novinara Rusije Timur Šafir.\n„Horor priča o ’ruskoj propagandi‘ koja je toliko popularna među zapadnim propagandistima, vojnim i civilnim zvaničnicima, odavno je postala profitabilna, ne samo u političkom, već i finansijskom pogledu. Očigledno je da će se takozvana ’ruska pretnja‘ pojavljivati svuda — u oblasti zdravstva i smanjenja socijalne zaštite građana EU, ocrnjivanja NATO-a, neuspešnih lansiranja Ilona Maska, rastu nivoa uličnog kriminala i pada nataliteta, kao i u mnogim drugim stvarima koje mi za sada ne možemo ni da zamislimo, ali lako mogu poslanici EP“, rekao je Šafir.\nOn je istakao da će, naravno, za suprotstavljanje toj „smrtonosnoj pretnji“ biti potrebno „novo povećanje budžeta“.\n„Moguće je da će nivo ’ruske informacione agresije‘ samo rasti, a da uskoro ni desetostruko povećanje budžeta za samopožrtvovanu kontrapropagandu neće biti dovoljno, da će biti potrebno više od stostrukog povećanja odgovarajućih rashoda za neumornu borbu stranih kolega. U tom smislu, postavlja se samo jedno pitanje — koliko brzo će izgubiti strpljenje evropski poreski obveznici koji nastavljaju da plaćaju taj veoma skupi ’lov na veštice‘, na čijem bi budžetu i obimu pozavideo pokojni, ali legendarni američki senator Džozef Makarti“, dodao je predstavnik Saveza novinara.\nPoslanici Evropskog parlamenta u sredu su pozvali izvršne organe EU da dramatično povećaju sredstva za borbu protiv ruskih medija. Istovremeno, veliki broj poslanika izjavio je da takav pristup predstavlja samo potragu za krivcima za sopstvene probleme u Evropi i odražava nespremnost da se prizna laž u evropskim medijima koje finansira država.\nlov na veštice, mediji, Savez novinara Rusije, EU


pink.rs | Obradović: Reforme su u toku! Centralni registar stanovništva biće aktivan na proleće, platni razredi od 2022.\nPrimena platnih razreda se, pak, odlaze na godinu dana, kaze Obradović, i u prioritete na kojima će u narednom periodu raditi Ministarstvo koje ona vodi, pored reformi sistema plata i e-uprave, ubraja i podršku opštinama i gradovima kroz budžetski fond.\nCentralni registar stanovništva obuhvatiće podatke 13 službenih evidencija, među kojima su izvod iz matične knjige rođenih, umrlih, potvrda o državljanstvu, različite potvrde poreske administracije i sve ono zbog čega građani sada idu na šaltere.\nObradović kaže da očekuje da Registar bude aktiviran u martu-aprilu, kada će sve institucije moći iz njega da "povlače" podatke. Za građane to znači da, ako se prijavljuju na konkurs za posao ili imaju bilo koji upravni postupak, neće morati fizički, od šaltera do šaltera, da prikupljaju brojnu dokumentaciju, već će, jednostavno, preko e-portala i Centralnog registra stanovništva zatražiti dokument koji će mu država poslati u elektronsko sanduče.\n"Građani treba da budu svesni da postajemo moderna državna uprava i lokalna samouprava, a glavni zadatak ovog ministarstva je da bude što kvalitetniji servis građana i privrede", kaže ministarka Obradović za Tanjug.\nOna je nedavno pozvala građane da provere svoje podatke u bazi Centralnog registra stanovništva i za 45 dana koliko je aktivan, do sada mu je pristupilo 2. 500 građana. Od ukupnog broja prijavljenih 330 je zatražilo da se podaci promene, a 20 odsto nigde nije bilo evidentirano, pa su sada prvi put upisani.\n"Zamolili smo građane da provere svoje podatke, jer treba ukrstiti podatke iz 13 evidencija. Još uvek je sve to komplikovana procedura zbog zaštite podataka", kaže Obradović i ukazuje da bi bilo neozbiljno da se samo na osnovu korisničkog imena i lozinke omogući pristup Registru.\nZbog toga još jednom poziva građane da odu do jedinica poreske uprave i pošta, kako bi dobili parametre na osnovu kojih ce se priključiti, i dalje nastaviti komunikaciju sa državom, preko elektronskog sandučeta. Ona je podvukla da je bezbednost informacija na prvom mestu i da se ceo proces sprovodi po visokim evropskim i svetskim standardima.\nKad je reč o platnim razredima, odnosno reformi sistema plata, najavljivanim za januar 2021. godine, Obradović ukazuje da nije sustina da se krene u implementaciju, a da institucije nisu spremne, budući da procena finansijskih efekata još nije do detalja završena.\n"Možda nije politički pametno da se to kaže, ali mi se čini važnije od toga da građani razumeju. Za primenu platnih razreda potrebni su politička volja i novac. Politička volja u ovom trenutku nije upitna, ali nas budžet sada to ne dozvoljava", kaže Obradović.\nProces pripreme nije, ističe, zaustavljen u prethodnih godinu dana, vođeni su razgovori sa sindikatima i drugim faktorima i uočeno je da ima tačaka koje treba promeniti. Bolje je, kaže, da se to sada ispravi, jer država u situaciji epidemije kovida nije u mogućnosti da krene sa primenom platnih razreda.\n"Za nekoliko dana ulazimo u parlament, gde ćemo odložiti primenu platnih razreda za godinu dana, odnosno za januar 2022. godine, a u ovih godinu dana ćemo sa sindikatima i ključnim akterima videti šta možemo da promenimo", rekla je Obradović.\n"Početkom januara ćemo poslati poziv za apliciranje da opštine mogu da se prijave, a sada ih pripremamo za taj trenutak, jer, ako žele da finansiramo neki ozbiljan projekat, moraju da imaju pripremljenu dokumentaciju", navela je ona.\nPrema njenim rečima, budžetski fond za lokalne samouprave MDULS-a po Nacrtu budžeta za 2021. godinu iznosi 460 miliona dinara, dok je realizacija poslednjeg budžeta bila 260 miliona dinara i tu je plan, kako kaže, bio veći, ali ga je kovid poremetio. Obradović napominje da se može dogoditi da i u narednoj godini korona virus poremeti planove, da ne može da se pristupi tom novcu, jer, ukoliko mora da se bira između rasvete i borbe protiv kovida, jasno je, kaže, gde novac mora da ide.\n"Pitanje je i kako će se puniti budžet sledeće godine. To niko u svetu u ovom trenutku ne može da kaže. Nije to samo pitanje za srpsku ekonomiju", kaže Obradović i objašnjava da se novcem iz budžetskog fonda finansiraju različite stvari, od završetka vrtića, škola, domova zdravlja, bioskopa uređenja trgova, postavljanja rasvete, a pomažu se i različite manifestacije, koje sada nisu prioritet zbog zabrane okupljanja.\n"Imamo lokalne samouprave poput Beograda koje imaju veći budžet od Ministarstva i teško da mi Beogradu možemo pomoći. I Niš može da funkcioniše bez nas, ali ima manjih opština i gradova kojima je naša pomoć važna", ukazuje ministarka.\n"Naša finansijska pomoć ne može da se poredi sa fondovima Ministarstva privrede ili Ministarstva građevinarstva ili energetike, ali je suština da podstaknemo i pomognemo samoupravama da rešavaju probleme", ističe Obradović.\nPored projekata, koji se tiču infrastrukture, Ministarstvo je, kaže Obradović, posvećeno i unapređenju reforme lokalne samouprave, i tu se radi na jedinstvenom upravnom mestu. Reč je o šalteru u opštini gde građani ili privreda prijave problem, a na zaposlenima u upravi je da to razvrstavaju.\n"Na svemu tome se radi nekoliko godina unazad, ali ću sa svojim saradnicima snažno nastaviti rad na svim tim projektima", poručila je Obradović.\nSVI DETALJI NOVOG KORONA ZAKONA: Evo ko ide u karantin, a ko u izolaciju, šta znači jedno, a šta drugo i šta da rade RODITELJI SA ZARAŽENOM DECOM


Redovna dezinfekcija stambenih objekata i ulica u Kragujevcu – Okvir\nRedovna dezinfekcija stambenih objekata i ulica u Kragujevcu\nJKP Šumadija sprovodi sve neophodne mere zaštite uz pojačanu dezinfekciju ulica i javnih saobraćajnica u cilju prevencije širenja i sprečavanja infekcije virusa COVID 19, naročito oko zdravstvenih ustanova. Takođe, građanima je na raspolaganju natrijum-hipohlorit, koji mogu da uzimaju i upravnici zgrada za dezinfekciju istih.\nUz korišćenje odgovarajućih sredstava svakodnevno se vrši pranje i dezinfekcija prilaznih puteva i saobraćajnica unutar Kliničkog centra, prilaza COVID ambulanti, Domu zdravlja, privremenoj bolnici na Šumadija sajmu i svim važnijim institucijama u gradu.\nKanisteri sa rastvorom natrijum-hipohlorita koji se nalaze na više lokacija u gradu se svakodnevno dopunjuju. Ovaj rastvor mogu besplatno koristiti građani i upravnici stambenih jedinica za dezinfekciju prostorija (hodnika, rukohvata i stepeništa u zgradama).\nU četvrtak otvaranje laboratorije “ Vatreno oko „u Nišu\nU Kragujevcu još 60 novozaraženih


Home / Lokalne samouprave / Uklonjen istorijski otpad u Loznici\nVišedecenijski problem opasnog otpada koji se nalazio u prostoru Fabrike autotraktorskih kočnica – FAK u Loznici je rešen, rekao je danas ministar zaštite životne sredine Goran Trivan prilikom obilaska pogona ove fabrike.\n„Loznica je jedno od potencijalno najugroženijih mesta u Srbiji zbog zaostalog istorijskog otpada. Ovde nisam došao da bih pričao šta bi trebalo da se uradi, nego da vam kažem šta smo uradili: Iz fabrike FAK je izmešteno 90 tona opasnog otpada, a još 10 tona komunalnog otpada je spremno za uklanjanje, čime smo očistili još jednu od više desetina lokacija u Srbiji na kojima se nalazi istorijski otpad. Pitanje zaostalog istorijskog otpada preduzeća koja su u restruktuiranju ili procesu privatizacije je jedno od prioriteta u radu Ministarstva, i mi ćemo nastaviti time da se bavimo“, rekao je ministar Trivan. „Da bi se trajno rešili zaostalog opasnog otpada, potrebni su novac i svest. Pravimo planove, i što bude više novca, mi ćemo brže i efikasnije rešavati ovo pitanje, ali uz neophodnu saradnju i podršku lokalnih samouprava“, dodao je.\nZa uspešno rešavanje problema istorijskog otpada neophodna je saradnja i agilnost i zainteresovanost lokalnih samouprava. S obzirom da Srbija sledeće godine ulazi u period investiranja, pitanje raspolaganja projektno-tehničkom dokumentacijom biće ključno za rešavanje problema u životnoj sredini lokalnih zajednica. Ministarstvo će pružiti punu podršku opštinama kao što je Loznica koje su pokazale zainteresovanost i volju za njihovo rešavanje, u skladu sa raspoloživim resursima, dok opštinama koje nisu zainteresovane i ne angažuju se na izradi projektne dokumentacije pomagaćemo kasnije, kada se steknu uslovi, naglasio je ministar.\nRepublika Srbija MINISTARSTVO ZAŠTITE ŽIVOTNE SREDINE Kabinet ministra 18. decembar 2018. Nemanjina 11 Beograd


Iznosi carina vraćaju se na nivo pre Brexita - Biznis.rs\n25.4.2021 13:22 Autor: Vladimir Jokanović 0\nSpoljnotrgovinska razmena Srbije i Velike Britanije u prva dva meseca ove godine iznosila je 79 miliona evra, što je za 20 odsto manje u...\nSpoljnotrgovinska razmena Srbije i Velike Britanije u prva dva meseca ove godine iznosila je 79 miliona evra, što je za 20 odsto manje u odnosu na isti period prošle godine. Izvoz je bio manji za 10 odsto, a uvoz za oko 24 procenta, uz suficit od 24,6 miliona evra, koji je ostvarila Srbija, prema podacima Republičkog zavoda za statistiku.\nOd Brexita 1. januara u međusobnoj trgovini dve zemlje prestale su da važe odredbe Sporazuma o stabilizaciji i pridruživanju (SSP), što je rezultiralo smanjenjem aktivnosti, kao i u slučaju trgovinske razmene između Velike Britanije i ostalih zemalja. Povratak na stari način poslovanja trebalo bi da omogući novi Sporazum o partnerstvu, trgovini i saradnji Beograda i Londona od 16. aprila.\n“Trgovinski deo Sporazuma fokusiran je na očuvanje ranije uspostavljenih veza u okviru SSP, formiranje zone slobodne trgovine, očuvanja povlašćenih uslova u trgovini i dalju liberalizaciju“, navedeno je u izjavi Privredne komore Srbije (PKS) za Biznis.rs. Ovaj akt treba da doprinese povećanju trgovine i investicija, jačanju saradnje i privrednih veza, kao i većem srpskom izvozu na britansko tržište posebno prehrambenih proizvoda, kao i proizvoda gumarske, tekstilne i metalne industrije.\nZa poslovnu zajednicu Srbije to praktično znači da će se iznosi carina prilikom uvoza i izvoza, vratiti na nivo iz perioda kada je Velika Britanija bila članica EU. Sporazum će, kako se očekuje, doprineti i povećanju spoljnotrgovinske razmene dok će kompanije iz Srbije zadržati poziciju respektabilnog dobavljača na zahtevnom ostrvskom tržištu.\nPrema navodima PKS u 2020. godini ukupna vrednost spoljnotrgovinske razmene Srbije i Velike Britanije iznosila je 529,3 miliona evra, što je bilo za pet odsto manje u odnosu na 2019. godinu. U ovom periodu Srbija je ostvarila suficit od 53,5 miliona evra, a pokrivenost izvoza sa uvozom, bila 122,5 procenata.\nVelika Britanija je na 21. mestu izvoznih destinacija Srbije, a na 24. mestu po uvozu. Vrednost ostvarenog robnog izvoza u 2020. godini bila je 291,4 miliona evra. To je za 10,5 odsto manje smanjenje odnosu na 2019. godinu, a za isti period uvezeno je robe u vrednosti od 237,9 miliona evra, što je povećanje za 2,7 procenata u poređenju sa istim periodom 2019. godine.\nU međunarodnoj trgovini sa Velikom Britanijom, dominira razmena uslugama, pa je za 12 meseci 2020. godine izvoz usluga Srbije bio u vrednosti od 518 miliona evra dok je uvoz usluga iz Velike Britanije bio 354 miliona evra. U tom periodu Velika Britanija je, prema podacima Narodne banke Srbije, bila na trećem mestu po vrednosti razmene usluga sa Srbijom, iza Nemačke i SAD.\nBREXIT CARINE EVROPSKA UNIJA IZVOZ PRIVREDNA KOMORA SRBIJE SPOLJNOTRGOVINSKA RAZMENA SRBIJA TRGOVINSKI SPORAZUM UVOZ VELIKA BRITANIJA


Слога: Спречити неосновано подизање цена | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Sloga: Sprečiti neosnovano podizanje cena\nSloga: Sprečiti neosnovano podizanje cena\nBeograd, 28. jun 2016. – Udruženi sindikati Srbije „Sloga“ apeluju na sve trgovce u Srbiji da ne posežu za korekcijom cena u svojim trgovinama, posebno osnovnih životnih namirnica i robe široke potrošnje, pravdajući se oscilacijama kursa dinara nakon referenduma i odluke Velike Britanije da izađe iz EU.\nOvim putem ujedno pozivamo i državu, njene inspekcijske organe, da pojačaju mere nadzora cena na terenu, budući da većina građana u Srbiji sve teže živi, sa kreditnim zaduženjima i mesečnim primanjima u rangu minimalca i ispod republičkog proseka.\nKoliki će negativni uticaj imati Bregzit po srpsku ekonomiju i kupovnu moć građana, ostaje nepoznanica, međutim, poznajući mentalitet naših trgovinskih lanaca i prodavnica postoji mogućnost da bi dnevne oscilacije kursa dinara mogle otvoriti vrata za špekulante i uvoznički lobi da posegnu za podizanjem cena i neosnovanom zaradom.\nU tu vrstu opravdane sumnje smo se uverili više puta do sada, od elementarnih nepogoda i katastrofalnih poplava kada su trgovci neosnovano podizali cene, pa do namernog neusklađivanja cena i vraćanja na raniji nivo u trenutku kada je dinar jačao u odnosu na druge stabilne valute.\nPosebno spekulacija sa cenom nafte i naftnih derivata, koja je u jednom trenutku svuda u svetu bila značajnije manja, čak i u okruženju i to do 40 procenata niža u odnosu na Srbiju.\nNAZAD: Pomognimo porodici Miljković sa KiM\nNAPRED: “Bregzit” zapretio rafovima


McGuffie: Cilj nam je da BiH podnese aplikaciju za članstvo u EU što je prije moguće - Klix.ba\nMcGuffie: Cilj nam je da BiH podnese aplikaciju za članstvo u EU što je prije moguće\n13.8.2015. u 10:37\nPortparol Delegacije Evropske unije i specijalnog predstavnika EU u Bosni i Hercegovini Andy McGuffie kazao je da sada, pošto je reformska agenda usvojena, vlasti BiH trebaju početi s implementacijom njenih stavki i s metodičnim radom na agendi, jer, kako su već istakli iz Vijeća za vanjske poslove EU, tek nakon vidljive implementacije reformske agende, bit će spremni da prime aplikaciju BiH za članstvo u EU.\n"Sada nam je cilj da BiH podnese aplikaciju za članstvo u EU što je prije moguće jer moramo imati na umu da ostale zemlje u regiji napreduju. Albanija ima status zemlje kandidata, Srbija i Crna Gora su započele pregovore o članstvu, tako da želimo da BiH ne zaostaje za njima", rekao je McGuffie.\nNa pitanje kada se može očekivati objavljivanje Izvještaja Evropske komisije o napretku BiH, kazao je da se Izvještaj tradicionalno objavljuje svake godine u oktobru, tako da i ove godine očekuje da će biti objavljen otprilike u isto vrijeme.\nKako je rekao, to će, kao i uvijek, biti pregled svega što se desilo tokom prethodne godine, a mišljenja je da u Izvještaju neće biti nikakvih iznenađenja, jer nam je svima poznato "šta je urađeno, a šta nije".\nDodao je da će Izvještaj također pružiti više detalja o strategiji proširenja EU, koja se objavljuje uporedo s Izvještajem, a koja će dati neke indikacije o mogućnostima napretka, preporuke EU, planove i savjete za narednu godinu.\nEvropska unija Andy McGuffie BiH na putu ka EU\nSalem Hatibović i Nihad Trnka optuženi za paljenje zgrade Predsjedništva BiH\n13.08.2015. u 10:30


Marica Rodrigez rodila blizance\nGlumica Marica Rodrigez sinoć je na svet donela blizance, dvojicu dečaka kojima su ona i njen suprug Džošua Minc dali imena Akiva i Jehuda. Marica je postala majka po prvi put, dok njen suprug iz prethodnog braka ima sina Aleksa i kćerku Danijelu.\nIako se zvezda serija "Pustinjski ljubavnici" i "Anali" porodila šest nedelja pre predviđenog termina, dečaci su potpuno zdravi, a ponosna majka ističe kako su to najlepše bebe koje je ikada videla. "Ne mogu da opišem svoju sreću", prokomentarisala je ona ekskluzivno za magazin "People en español", dodajući kroz smeh da je svom suprugu odmah nakon porođaja rekla da su uradili odličan posao.\nPodsećamo, glumica je pre trudnoće snimila telenovelu "Marido en alquiler", u kojoj je pred kamerama zagorčavala život Huanu Soleru i Sonji Smit.\n» Vera Božičković Popović\nMarica Rodrigez rodila blizance :: Comments


Objavljeno petak, 04 maj 2018 16:27\nOtvaranje novih radnih mjesta i zaustavljanje iseljavanja mladih sa područja plavske opštine predstavlja temu saopštenja OO SD te opštine. Dostavljeno saopštenje Espona integralno prenosi.\nZa Socijaldemokrate Plava će, nakon što pobijede na lokalnim izborima, prioritet biti otvaranje novih radnih mjesta i zaustavljanje iseljavanja mladih sa područja naše opštine.\nOpština Plav je sve samo ne uređena opština, sve samo ne servis građana. Institucije su urušene, sistem ne funkcioniše. Ovi izbori to mogu da promjene i zbog toga su toliko važni, jer 27. maja možemo stati na kraj talasu neznanja i nesposobnosti koji je zahvatio naš Plav.\nNa predstojećim lokalnim izborima jedino Socijaldemokrate predstavljaju novu vrijednost i prezentuju novu ponudu na političkoj sceni. Svi ostali su imali priliku da upravljaju našom Opštinom, a rezultati njihovog (ne)rada su svima nama više nego vidljivi. Neprimjereno loša putna i komunalna infrastruktura, nedostatak pijaće vode, odsustvo privredne aktivnosti, samo su neki od problema koji predstavljaju nerješivu enigmu za rukovodstvo lokalne uprave.\nMisija Socijaldemokrata je, da u partnerstvu sa građankama i građanima, Plav učinimo boljim i kvalitetnijim mjestom za život, da stvorimo preduslove za otvaranje novih radnih mjesta, te da zaustavimo trend iseljavanje mladih.\nImajući u vidu probleme sa kojima se Plav suočava, našim sugrađanima smo ponudili najmlađu i najobrazovaniju listu, koja nudi konkretna i realna rješenja. Listu na kojoj se nalazi dvadeset osam kandidata sa fakultetskom diplomom i tri studenta završnih godina studija, ali i ugledni doktori, iskusni pravnici, ekonomisti, inženjeri, od kojih su gotovo svi potpuno novi ljudi u politici.\nVodićemo pozitivnu političku kampanju usmjerenu na promovisanje dostojanstvene političke kulture i afirmaciju političkog dijaloga.\nSocijaldemokrate Plava predstavljaju modernu, građansku partiju kojoj nije imanentan populizam, nacionalizam i demagogija. Uvjereni smo da će odluka o samostalnom nastupu u Plavu, ljudi sa naše liste i najkvalitetniji izborni program zasigurno doprinijeti trendu rasta podrške koju Socijaldemokrate bilježe u kontinuitetu u čitavoj Crnoj Gori.\nSvim stanovnicima opštine Plav je više nego jasno da jedino pobijeda Socijaldemokrata garantuje svijetlu budućnost Plava i zato ih pozivamo da zajedno radimo na razvoju i prosperitetu naše opštine i da stvaramo uslove u kojima ćemo svi pristojno živjeti od svog rada, zaključuje se u saopštenju OO SD Plav koje je potpisao Omer Mehmedović.


Predsednik Nagorno Karabaha zahvalio Putinu na pomoći u okončanju rata - Sputnjik Srbija\n10:35 13 April 2021\n22:40 22.11.2020 Preuzmite kraći link\n„Zahvaljujući naporima i koracima koje je preduzelo više rukovodstvo Rusije, uspeli smo da zaustavimo krvoproliće u zoni azerbejcansko-karabaškog konflikta. Zahvaljujemo Rusiji, posebno predsedniku Rusije Vladimiru Putinu, na posredničkim naporima za stabilizaciju situacije i pružanju pomoći u prekidu vatre i okončanju rata, uspostavljanju mira i stabilizacije u našem regionu“, napisao je Arutnjan na fejsbuku.\nOn je dodao da, kako bi se pomoglo rešavanju humanitarnih pitanja i obnovi civilne infrastrukture trenutno se formira međuresorni centar za humanitarno reagovanje. Radi rešavanja čitavog kompleksa zadataka humanitarnog karaktera u Karabahu će u sastavu međuresornog centra za humanitarno reagovanje biti dodatno formirano još pet centara.\nArutnjan je naglasio da su ruski mirovnjaci „važan stabilizirajući faktor u složenoj situaciji“.\nKarabah: Azerbejdžanski vojnici podigli zastavu zemlje u Agdamu /video/\nRusija, Vladimir Putin, Nagorno Karabah


Odgovornost poslodavaca da zaštite zdravlje radnika\nDanas se veći deo privrede vraća na posao. Led su probile zanatlije, a u svojim kancelarijama posle skoro dva meseca, lagano, ali sigurno počinju da zauzimaju mesta i radnici iz gotovo svih drugih delatnosti.\nDok neki s nestrpljenjem očekuju povratak na radna mesta, bez obzira da li im je rad u prethodnom periodu bio obustavljen ili su radili od kuće, jedna strana tog povratka sigurno i brine i obavezuje poslodavce. Oni će sada imati mnogo više i odgovornosti i obaveza, a kako bi prvenstveno zaštitili zdravlje radnika, a potom i kompaniju.\nPored neophodnih dezificijenasa, maski i rukavica koje bi trebalo da ima svako radno mesto, dodatna briga je i na koji način organizovati rad u takozvanim open spejs kancelarijama, jer je jedna od mera i ograničen broj ljudi u zatvorenom prostoru.\nMinistar za rad, zapošljavanje, boračka i socijalna pitanja Zoran Đorđević apelovao je na poslodavce više puta. Prema propisanim merama, proces rada treba organizovati tako da se strogo poštuju sve higijensko-tehničke mere za sprečavanje širenja zaraze. To pre svega podrazumeva ograničen broj ljudi u prostoriji i korišćenje zaštitnih maski.\nHigijena u kancelariji, navodi resorno ministarstvo, moraće da bude na prvom mestu: sve površine, a pre svega radni stolovi, tastature i telefoni redovno moraju biti dezinfikovati sredstvom na bazi alkohola. Neki od saveta su da se na više mesta u kancelariji postave kutije sa papirnim maramicama i ubrusima, ali i obezbede zaposlenima hirurške maske za lice.\nDragoljub Rajić iz Mreže za poslovnu podršku ističe da je za radnike u zatvorenom prostoru najbitnije da su dovoljno udaljeni jedni od drugih i da imaju prirodan protok vazduha. Stoga, kaže, veliki problem može biti tip ventilacije u poslovnim zgradama, jer kruženje mikročestica može biti izvor zaraze.\n“Postoje određeni tipovi ventilacije koji sprečavaju kruženje mikročestica, ali je to skupa tenologija, koje uglavnom kod nas nema. Izvori ventilacije mogu masovno da zaraze ljude. Mnogo je bolje rešenje da ko ima prozore, pusti prirodan protok vazduha, što kažu i vodeći svetski stručnjaci”, ističe Rajić.\nGovoreći o merama distance, naš sagovornik istiće da bi u svakoj kancelariji moralo da se primeni ono što je propisano praktično i za kafiće.\n“Ako je redovan razmak dva metra, a ljudi ceo dan sede, trebalo bi da bude barem četiri. Firme će recimo, ako su imale neiskorišćene delove za sastanke ili prostor koji nisu koristili, rasporediti ljude po prostorijama, da bi dobili maksimalnu popunjenost na četiri metra. U određenoj meri, ali delimično tu mogu biti od pomoći i paravani koji bi bili postavljeni između radnika, jer je opet problem što virus kruži kroz vazduh”, objašnjava Rajić.\nRajić navodi primere određenih osiguravajućih kuća koje su uvele dežurstva ili smenski rad, tako da radnici dolaze u različito vreme na posao, kako bi koncentracija ljudi u prostorijama u isto vreme bila manja.\n“I dalje je preporuka da svaka firma koja može da organizuje rad od kuće, to i uradi. Mnogo je bolje da firma, umesto da ulaže novac u zaštitna sredstva, markice za prevoz, rukavice, maske, da zapravo plati softvere ili programe za praćenje učinka zaposlenih od kuće. Čak i u firmama koje se bave proizvodnjom, što im je sada otežano, je preporuka da svi segmenti administracije, menadžmenta i recimo računovodstva rade od kuće”, navodi Rajić.\nNeophodno je, kaže i dezinfikovanje površina, ali pre svega toaleta na svakih pola sata jer je dokazano i da je virus prisutan u mokrim čvorovima. Rajić ističe da problemi mogu nastati i za mesec dana kada bude oko 30 stepeni, a klimatizacija se nikako ne preporučuje, pa će stoga biti veoma teško da se radi.\n“Firme bi trebalo da urade dobru reorganizaciju. Ljudi moraju da misle na to, jer ako se zaposleni, razbole, čak i da ne bude posledica po zdravlje, posao će da trpi jer firma neće imati nikoga da radi mesec dana”, zaključuje Rajić.


Bum zdravstvenog turizma u Aziji | Turizam za Vas i Nas : Tourism for you and us\nBum zdravstvenog turizma u Aziji\nZdravstveni turizam je jedna od privrednih grana koja trenutno najviše raste i ne posustaje uprkos svetskoj ekonomskoj krizi.\nEksperti predviđaju da će zdravstveni turizam u Aziji rasti između 15 i 20 procenata godišnje, uglavnom zbog pojave novih bogataša u regionu.\n„Azijski zdravstveni turizam raste sa bogatstvom i mobilnošću u Aziji“, izjavio je za Rojters Dejvid Vekist, šef istraživačkog centra za zdravstveni turizam pri Univerzitetu u Teksasu. „Izbor pacijenata je veoma važan u zdravstvenom sistemu na koji utiče starenje i sve veće potrebe stanovništva Azije“, dodao je on.\nPrema predviđanjima veb sajta Medskejp njuz, zdravstveni turizam u Aziji bi mogao da ostvari prihod od 4,4 milijarde dolara do 2012. godine.\nNajveći broj pacijenata dolazi iz SAD, jer Amerikanci veoma često odlaze u inostranstvo da bi izbegli astronomske troškove za medicinske zahvate kod kuće. Odlukom da se podvrgnu određenom medicinskom zahvatu u inostranstvu, Amerikanci uštede gortovo polovinu novca koji bi morali da izdvoje u domovini. Ima i onih koji za korektivne zahvate kod plastičnih hirurga ne pitaju za cenu.\nPorast bogatih u Kini i takozvani „korejski talas“ doveli su do porasta broja pacijenata koji žele da se podvrgnu korektivnim zahvatima. Mnoge Kineskinje kažu da kada god gledaju neki film ili TV emisiju iz Južne Koreje požele da posete plastičnog hirurga jer su njihove žene veoma lepe.\nMnogima od njih nije mnogo da daju ni 10.000 dolara za fejslifting ili korektivne zahvate na očnim kapcima. Južnokorejski ekperti navode da će zdravstveni turizam biti jedan od glavnih pokretača privrede te zemlje. Iako je Juzna Koreja trenutno tržište koje najbrže raste, značajne rezultate ostrvaruju i na Tajlandu, u Singapuru, Indiji, Maleziji i na Filipinima, koji su se specijalizovali za pojedine grane medicine.\nTajland i Indija su destinacije za koje se odlučuju pacijenti za ortopedske i zahvate na srcu, Tajland nudi kombinaciju zdravstvenog i klasičnog turizma, dok se Singapur reklamira kao „premija“ na tom polju. Malezija i Filipini privlače klijente niskim cenama.


Premijerligaški klubovi očekuju odluku o nastavku do kraja nedelje - SPORTSKI ŽURNAL\nPremijer liga je dobila odobrenje Vlade da klubovi pređu u drugu fazu treninga, koja uključuje kontakt na treninzima u grupi do 12 igrača\nFOTO: Tviter/FK Liverpul\nKlubovi engleske fudbalske Premijer lige očekuju da će do kraja nedelje dobiti informaciju o tome kada će se nastaviti takmičenje.\nPremijer liga je dobila odobrenje Vlade da klubovi pređu u drugu fazu treninga, koja uključuje kontakt na treninzima u grupi do 12 igrača. Igrači i treneri će o tome moći danas da razgovaraju sa čelnicima lige u odvojenim video pozivima, preneo je danas Skaj.\nKlubovi će posle toga, u sredu, glasati da li će preći u narednu fazu treninga, koja bi mogla da počne da se primenjuje pre kraja nedelje. Nekolicina klubova izrazila je zabrinutost o tome šta će se dogoditi ako je neki igrač zaražen korona virusom, kada se ponovo budu održavali treninzi uz puni kontakt.\nPostoji zabrinutost i oko toga da li će i saigrači zaraženog fudbalera morati da idu u izolaciju do dve nedelje, što će planove klubova i lige dovesti u haos.\nOčekuje se da će većina klubova preći na drugu fazu treninga, a krajem nedelje bi mogli da dobiju predloženi raspored utakmica i termin kada bi takmičenje moglo da se nastavi.\nSpekulisalo se da to može da bude 19. jun, ali neki premijerligaški klubi žele još jednu nedelju za pripreme, pa bi povratak mogao da bude 26. juna.\nOve nedelje održaće se brojni sastanci u vezi Premijer lige, na kojima će se između ostalog razmatrati i o ispadanju iz lige, bodovanju i dodeli titule, ako takmičenje ne bude nastavljeno.